text:
अइ कोठीक धान ओइ कोठी:
गद्यकार महाकवि लालदास -
‘महाकवि लाल दास रचनावली’क पहिल खण्ड(गद्य-खण्ड) मैथिली भाषा-साहित्यक प्रेमीक समक्ष प्रस्तुत करैत अपार प्रसन्नता भए रहल अछि। एहि खण्डमे ‘स्त्री-धर्म शिक्षा अर्थात् पतिव्रताचार’ (संस्करण 1924 ई) आ ‘सावित्री सत्यवान नाटक’( मैथिली अकादमी) अछि।
ओना तँ महाकवि लाल दासक समस्त साहित्य शास्त्र-पुराणक अध्ययनसँ अर्जित ज्ञान, कथा, चरित्र आ बिम्बक आधारपर अछि, मुदा हिनक ‘स्त्री-धर्म-शिक्षा अथवा पतिव्रताचार’क प्रत्येक सन्दर्भ आ कथा शास्त्र-पुराणक वचनक उद्धरणसँ पुष्ट अछि। महाकविकेँ शास्त्र-पुराणक कतेक व्यापक आ गम्भीर अध्ययन छलनि, तकर ई द्योतक थिक। एहन गम्भीर अध्ययन निश्चिते निरन्तर परिश्रमसँ अर्जित कएने छल होएताह। दामोदर लाल दास लिखित ‘महाकवि लाल दासक संक्षिप्त जीवनी’ एहिपर पर्याप्त प्रकाश दैत अछि।
‘स्त्री-धर्म शिक्षा अर्थात् पतिव्रताचार’क लेखकीय वक्तव्यसँ स्पष्ट अछि जे 1909 ई. मे एक घटनाक उपरान्त अपन आश्रयदाता महाराज रमेश्वर सिंहक प्रेरणासँ महाकवि लाल दास एकर रचना कएलनि। ओ लिखैत छथि- ‘अनेक पण्डित वर्गसौं आशीर्वाद लय विद्यार्थिनी-बालिकागणक मुख-कमलसौं उत्तम-उत्तम संस्कृत स्तोत्रक अपूर्व गान श्रीमान् कर्णगोचर कय, हमरा आज्ञा दैत भेलाह जे ‘‘स्त्री-धर्म सम्मिलित एक नवीन ग्रन्थ बनाओल जाइक, से ग्रन्थ हिनका सबहिकाँ पढ़ाओल जाइन्ह ओ देशमे प्रचार कैल जाय, जाहिमे स्त्रीवर्गकेँ स्त्री-धर्मक पूर्ण शिक्षा भै जाइन्ह।’’
प्रस्तुत पोथीक लेखनक प्रयोजन स्त्रीवर्गकेँ स्त्री-धर्मक पूर्ण शिक्षा देब थिक। स्त्रीक धर्म की छल? की ओहि समयमे पुरुषक धर्म भिन्न आ स्त्रीक धर्म भिन्न छलैक? से एहि हेतु जे आजुक लोक धर्मक मतलब हिन्दू( सनातन) धर्म, बौद्धधर्म, जैनधर्म, ईसाइ धर्म, इस्लाम धर्म आदि बुझैत अछि। ई धर्म सब तँ लिंगक आधापर विभेद नहि करैत अछि? तखन महाकवि लाल दास जाहि धर्मक पूर्ण शिक्षा स्त्रीलोकनिक लेल आवश्यक मानल अछि, से कोन धर्म थिक?
सब केओ बजैत जाइत छी, ‘माइ-बापक सेवा करब सन्तानक धर्म थिकनि।’ एतए धर्मक की तात्पर्य भेल? वस्तुतः धर्म एतए कर्तव्य थिक। जेना ‘धर्म क्षेत्रे कुरुक्षेत्रे'सँ स्थिति विशेषमे व्यक्तिक अपेक्षित कर्तव्यहिक बोध होइत अछि। ओहिना महाकवि लाल दास स्त्रीलोकनिकेँ जाहि धर्मक पूर्ण शिक्षा प्रदान करबाक हेतु एहि ग्रन्थक सर्जना कएल, से प्रचलित शब्दावलीक धर्म नहि, अपितु दैनिक जीवनक कर्तव्य थिक। जीवनक विभिन्न अवस्था अथवा आयुमे स्त्रीक दैनिक कर्तव्य आ पुरुष वर्गक कर्तव्य एक समान नहि होइत अछि। एकरहि फरिछेबा लेल महाकवि लीखल अछि ‘स्त्री-धर्म शिक्षा’। अर्थात् स्त्री-जीवनक विभिन्न अवस्था वा आयुमे अपेक्षित दैनिक कर्तव्य।
ई एकटा विचारणीय विषय अछि जे मैथिलक सामाजिक जीवनक सुचारु-व्यवस्थापनक हेतु ओहि समयमे कोन प्रकारक स्त्री-शिक्षाक प्रयोजन छलैक? लेखकक वक्तव्यक अनुसार स्त्रीलोकनिकेँ स्त्री-धर्मक शिक्षा तँ छलनि, मुदा ओहिमे पूर्णताक अभाव छल। ओहि अभावक कारण की सब छलैक? की सामाजिक-पारिवारिक जीवनमे ओहि अभावसँ विपथन भए गेल छलैक वा सम्भावित छलैक? एहि हेतु समाजक तात्कालिक स्थिति आ प्रयोजनपर दृष्टिपात आवश्यक प्रतीत होइत अछि।
अपना सभक ओहिठाम कहिओ स्त्री-शिक्षा महत्त्वहीन नहि छल। एकसँ एक विदुषी भेल छथि।(Dr. Jata shankar jha, Education in, 1979) समाजमे स्त्री आ पुरुषकेँ समान अधिकार छलनि। बालविवाह आ पर्दाप्रथा नहि छल। सतीप्रथा नहि छल। समाजमे स्त्रीक महत्त्वपूर्ण स्थान छलनि।( Munna G.Cown, The Education of the Women of India,1912) किन्तु बाह्य आक्रमणसँ सब किछु बदलि गेल।(Her Highness the Maharani of Baroda, The Position of Women in Indian Life,1912) यवन आक्रमण एवं आधिपत्यक बाद पर्दा-प्रथाक प्रचलन भेल, स्त्री चरित्राक प्रति अविश्वास जागल, स्त्रीक क्षमतापर सन्देह होअए लागल, आक्रान्ताक प्रभावमे आबि पर्दा-प्रथाक अनुसरण पैघत्वक निशानी बनल, शिक्षाक क्षेत्रमे मिथिलावासीक दृष्टि आत्मरक्षात्मक भए गेलनि। एकर सबसँ बेसी प्रभाव स्त्री-शिक्षा एवं हुनक सामाजिक सक्रियता पर पड़ल। समष्टि प्रभाव भेल जे स्त्रीक जीवन आर बेसी असुरक्षित भए गेलनि।
(Munna G.Cown, The Education of the Women of India,1912) एहि स्थितिक आकलन करैत अरुन्धतीदेवी लिखने छथि -‘आततायी बलवान् मोगल- पैठान द्वारा हिन्दूक आदर्श-पुस्तक-माला अग्निक प्रबल ज्वालामे स्वाहा होमय लागल, शिक्षाक बदला प्राण-भिक्षा प्रारम्भ भेल, सतीत्व-रक्षाक हेतु ‘‘पर्दा’’ प्रथा आओर प्रबल भय गेल, स्त्रीगणकेँ ककरहुसँ भरिमुह बजबौक सौभाग्य अकस्माते प्राप्त होइत छल। एहन संकटापन्न स्थितिमे उच्चकोटिक शिक्षा-लाभ अति दुर्लभ नहि, तँ सुलभो नहि छल।’( अरुन्धती देवी,मिथिलाक विदुषी महिला,1936) उनैसम शताब्दीक उत्तरार्द्धमे राष्ट्रीय क्षितिजपर अनेक प्रकारक जागरणक बसात बहल छल। ओकर सिहकी मिथिलाधरि आएल। ओहिमे राजनीतिक चेतना आ सामाजिक सुधारवादी चेतना प्रमुख छलैक। राजनीतिक चेतनामे उपनिवेशवादी सरकारक स्थानपर अपन शासन-व्यवस्था स्थापित करबाक चेतना छल। एहि लक्ष्यक प्राप्तिक हेतु राष्ट्रीय स्तरपर संगठन बनल आ आन्दोलन होअए लागल।
राष्ट्रीय चेतनाक संग उपराष्ट्रीय चेतना सेहो विकसित भेल। मिथिलामे विकसित उपराष्ट्रीय चेतनाकेँ 'मैथिल उपराष्ट्रीय चेतना' कहि सकैत छी। एहिसँ अपन संस्कृति, भाषा-साहित्य आ क्षेत्रक विकास, प्रचार-प्रसार आ संरक्षणक प्रति लोकमे जागरण आएल। ई चेतना क्रमशः प्रगाढ़ होइत रहल। राष्ट्रीय क्षितिजपर सामाजिक सुधारक जे बसात उठल छल, तकर सिहकीसँ मैथिल समाजमे अन्तरावलोकनक आवश्यकता भेलैक। एहि क्रममे अनुभव कएल गेल जे मिथिलाक सामाजिक जीवन अनेक प्रकारक दुर्गुण, विकृति, आ अन्धविश्वाससँ ग्रसित अछि। अतएव, ओहिमे विविध स्तरीय सुधारक आवश्यकता छैक। शिक्षा आ शिक्षाक स्तरमे सुधार सबसँ बेसी आवश्यक छल। एकरहि प्रतिफल थिक जे अखिल भारतीय मैथिल महासभाक कार्यसूचीमे पहिल स्थानपर विद्योन्नति राखल गेल। विद्योन्नतिक ई चिन्ता पुरुष वर्गहिटाक लेल नहि, स्त्रीवर्गहुक लेल ओहिना आवश्यक छल। मात्र कार्यक्षेत्रक अनुसार शिक्षाक स्वरूप आ प्रयोजन विचारणीय छलैक। स्पष्टतः पुरुषवर्गक कार्यक्षेत्र व्यापक छलनि मुदा विभिन्न राजनीतिक आ सामाजिक कारणें स्त्री-लोकनिक कार्यक्षेत्र आङन धरि भए गेल।
उपनिवेशवादी शासकक लेल भारतक पारम्परिक शिक्षा-व्यवस्था उपयोगी नहि रहल। ओ Education Charter (1854)क अन्तर्गत अङरेजी माध्यमक स्कूल खोलि पुरुष वर्गहि जकाँ जखन महिला लोकनिकेँ सेहो पाश्चात्य शिक्षा-प्रणालीसँ शिक्षित करबाक प्रयास कएल तँ तत्कालीन प्रबुद्ध मैथिल समाज तकर घोर विरोधी भए गेलाह। एहि प्रकारक सरकारी हस्तक्षेपकेँ अपन सामाजिक- पारिवारिक जीवन एवं संस्कृतिपर आघात मानल।(Dr. Jata shankar jha, Education in Bihar) कारण स्पष्ट छलैक, मिथिलाक छनकल प्रबुद्ध लोक अङरेजक नियति गमि लेने छलाह एवं ओकर प्रत्येक चालिकेँ शंकाक दृष्टिसँ देखैत छलाह।(Minna G. Cown, Education of Women of India) हुनकालोकनिक शंका निराधारो नहि छलनि, से एहि हेतु जे अङरेजक नियति स्त्री-शिक्षाक प्रसारसँ बेसी ओहि बाटे अपन धर्मक प्रचार-प्रसार छलैक Minna G.Cown स्पष्टतः लिखने छथि जे क्रिश्चियन आन्दोलनक सफलताक लेल महिलाक समस्याक समाधान प्राथमिकताक स्तरपर होएबाक चाही। ओ एहू रहस्यक उदघाटन कएल जे भारतीय चर्च प्रबल सामाजिक परिवर्तनक घटक होएत एवं प्रत्यक्ष अथवा अप्रत्यक्ष रूपसँ पाश्चात्य प्रणालीक स्त्री-शिक्षाक माध्यमसँ गैर-इसाइपर इसाइयतक प्रभाव बढ़तैक।
महाराज रमेश्वर सिंह अङरेज सरकार आ ओकर धार्मिक संगठनक पाश्चात्य शिक्षा- प्रणालीक माध्यमसँ गैर-ईसाइपर ईसाइयतक प्रभाव-विस्तारक समन्वित चालिसँ अपरिचित नहि छलाह। ओ देखल जे सामाजिक परिवर्तनक नामपर, ओकर अढ़मे अङरेज सरकार एवं चर्च अपन धर्म-विस्तारक गुप्त योजना चला रहल अछि, जकर सहज-सुलभ आखेट स्त्रीवर्ग भए सकैत छथि। भारतक सांस्कृतिक विशेषताक संरक्षणमे सदा प्रयत्नशील महाराज रमेश्वर सिंह एहन शिक्षा-प्रणालीक पक्षधर छलाह जे व्यक्तिगत विकासपर नहि, अपितु एहन शिक्षा हो जाहिसँ परिवार एवं समाजक विकासक लेल सक्षम व्यक्तित्वक निर्माण हो। ओ नैतिक शिक्षाक पक्षधर सेहो छलाह। एहि हेतु चर्चक ओहि चालिसँ स्त्रीवर्गकेँ सुरक्षित रखबा लेल सनातन धर्मावलम्बित स्त्री-धर्म शिक्षासँ एहि प्रकारें संस्कारित करए चाहैत छलाह जाहिसँ अपन संस्कृति, अपन भाषा, अपन देश, अपन समाज, अपन परिवारक प्रति उपेक्षात्मक मानसिकताक विजारोपण नहि हो, अपितु बाल्यकालहिमे सनातन धर्मावलम्बित जीवन-मूल्यक मूलतत्त्व सब बालिका सबमे खचित भए जाए।
स्त्रीवर्गक शिक्षा कोन प्रकारक हो, सेे विचारक आ विवादक विषय भए गेल छल। अधिकांश पुरुषवर्ग ऐतिहासिक आ सामाजिक कारणसँ स्त्रीलोकनिकेँ स्कूल-पाठशाला पठाए शिक्षित करबाक पक्षमे नहि छलाह। ओसभ एहि पक्षक छलाह जे जखन नोकरी नहि करबाक छनि, तखन स्त्री-शिक्षाक प्रयोजन आ स्वरूप सामाजिक-पारिवारिक प्रयोजनक अनुकूलहि हो, से उचित। ‘स्त्री-शिक्षा’( मिथिला मिहिर, मिथिलांक, 1935) शीर्षक एक लेखमे कहल गेल अछि जे विश्व विद्यालयसँ डिग्री लए एम्हर-ओम्हर घूमब स्त्री-शिक्षाक उद्देश्य नहि थिक। शिक्षाक अर्थ स्वादिष्ट व्यञ्जन बनाएब, बच्चाक लेल वस्त्रा आ’ आङी-टोपी सीअब, नेना-भुटकाक लेल उपयोगी औषधिक जनतब राखब थिक।( मिथिलामोद, उद्गार-37, 1910 ई.)एहि क्रममे सीता द्वारा लव-कुशकेँ देल गेल शिक्षाक चर्चा उदाहरण स्वरूप होइत छल। विलियम क्रूक्स(W.Crooke, The Natives of the British Empire Northern India, 1907) सेहो लिखल अछि जे स्त्रीक लेल शिक्षाक अर्थ छल गृहकार्यमे पटुता अर्जित करब।
मुदा, ओहि समयक समाजक लेल आवश्यक स्त्री-शिक्षा आजुक नारीवादी सभकेँ अर्घैत नहि छनि। एकरा ओसभ गत सए-सवा सए वर्षमे पाश्चात्य शिक्षाक प्रभाव, शहरीकरण, गाम-घर छोड़ि शहर-नगरमे रहबाक वाध्यतासँ लोकक मानसिकता एवं दैनिक आवश्यकतासँ पारिवारिक आ सामाजिक जीवनमे जे तात्त्विक परिवर्तन आबि गेल छैक, ताहि नजरिसँ महाकवि लाल दासक समयक सामाजिक-पारिवारिक जीवनक प्रयोजन केँ देखए आ आंकए चाहैत छथि। एहि सामाजिक अन्तरकेँ फुटकेबामे असमर्थ कतेको गोटे अपन अव्याप्ति दोष महाकविक रचनामे देखय लगैत छथि।
महाकवि लाल दासक ‘स्त्री-धर्म शिक्षा’ चारि खण्डमे अछि। पहिल खण्डमे स्त्रीक साक्षरता आ चित्रकला-निपुणताक चर्चा अछि। पारिवारिक जीवनमे साक्षरता आ शिक्षाक महत्त्व प्रतिपादित अछि। बेटाक कमाइपर माइक सर्वाधिकारसँ उत्पन्न स्थिति, पुतहुक प्रति सासुक सद्व्यवहारक सुपरिणाम आदि पारिवारिक स्थितिक चर्चा अछि। ई चर्चा दू सखी - चन्द्रकला आ चन्द्रप्रभाक वार्तालापक माध्यमसँ अछि। चन्द्रकलाकेँ माय-बाप किछु हिन्दी, तिरहुता, देवाक्षर पढ़ैबाक अभ्यास करौने छथिन। ओ क्रमहि क्रम हिन्दी लिखबा-पढ़बामे निपुणा भए गेल छथि। ओ उत्तम-उत्तम धर्म सम्बन्धी कथा सभ पोथी-पुराणसँ ठेकनाय पढ़ि लेल करैत अछि। हुनका लिखबा-पढ़वामे मन बहुत लगैत छनि। एहि गुणक कारणें समाजमे चन्द्रकलाक प्रतिष्ठा छैक। चन्द्रकलाक गुणपर आकर्षित चन्द्रप्रभा अपन सखीसँ मार्गदर्शन प्राप्त करैत अछि। निरक्षर आ अशिक्षित स्त्रीसँ पारिवारिक कलह आ मनक मलिनता कोना पसरैत छलैक आ शिक्षासँ तकर निराकरण कोना सम्भव अछि, पहिल अध्यायमे अछि।
दोसर भागमे चन्द्रकला अपन सखी चन्द्रप्रभाकेँ कहैत छथि- ‘हे सखी लिखबा- पढ़वाक ओ सत्-संगतिक फल देखह। मूर्खताक आचरणक दुःख तोहरा केहन छलहु, जखन ओहि सभकैं उपदेश भेलैक ताहिसौं नीक आचरण करय लगलीह। तखन आब केहन आनन्द प्राप्त होइछहु? हे सखी! स्त्रीगणमे जौं तीन-चारि वातक बन्धेज हो, तौं घर सम्भरय, नीक आचरण हो ताहि सौं धन, जन, सुख, सम्पत्ति परिवारक वृद्धि हो।’ ओ चन्द्रकलासँ स्त्रीकेँ आवश्यकीय कर्तव्यक अर्थात नित्य-कर्मक जिज्ञासा करैत अछि। ई मानल जाइत छल जे सद् आचरणहिसँ सदव्यवहार सम्भव छैक। सदव्यवहारक हेतु सर्वप्रथम ईश्वरक स्तुति आवश्यक अछि। कोन प्रकारक आ किनकर स्तुति कएल जाए, से मिथिलामे पूर्वहिसँ प्रचलित स्तुतिक आधापर अछि।
महाकवि लाल दासक स्त्री-शिक्षाक महत्त्वक प्रतिपादन शास्त्र-पुराणक आलोकमे निबन्धात्मक शैलीमे अछि, जतए जनार्दन झा ‘जनसीदन’( निर्दयी सासु), रास बिहारी लाल दास(सुमति), आ पुण्यानन्द झा(मिथिला-दर्पण) एहि हेतु उपन्यास विधाक आश्रय लेल। तात्पर्य जे उनैसम शताब्दीक उत्तरार्द्धमे स्त्री-शिक्षाक प्रयोजन एक प्रकारक सामाजिक चिन्ताक विषय छल।
तेसर भागमे तन्त्रशास्त्रक आधारपर सधवा स्त्रीक पूजाविधि वर्णित अछि। पतिक भोजन, सधवाक भोजनक प्रसंग अछि। पातिव्रत धर्मक विस्तारसँ चर्च अछि। ई चर्चा सधवा आ विधवा दूनू प्रसंगमे अनेक शास्त्र-पुराणक वचनसँ पुष्ट अछि। कौशल्या द्वारा सीताकेँ उपदेश, सीताक उत्तर, सीताक प्रति अनसूयाक उक्ति, सीताक उत्तर, रामायणक आधारपर सधवा आ विधवाक कर्तव्य पृथक-पृथक वर्णित अछि। परिवार आ समाजमे नीक आचरण कतेक महत्त्वक अछि, से कथा आ घटनाक संग सोदाहरण वर्णित अछि।
चारिम भागमे किछु पतिव्रता स्त्रीक महिमा वर्णित अछि। चन्द्रकलासँ चन्द्रप्रभा जिज्ञासा करैत अछि- ‘आब हमरा ई बुझबाक प्रयोजन, स्त्रीकैं जे पुरुषक संग विवाहमे तनिका सौं स्वामीक सम्बन्ध पड़ै छैन्ह, ताहिमे शास्त्रक की तात्पर्य छैन्ह, ओ आगू तकर की फल होइ छैन्ह, से हमरा कहि दिय, ओ पातिव्रत धर्मक आचरणें पूर्व ककर- ककर उद्धार भेल छैन्ह, तकर दृष्टान्तक किछु इतिहास कहि बुझाय दीय, जाहि सौं स्त्रीगण मात्रकैं पूर्ण शिक्षा भै जाइन।’
एकर वाद पातिव्रत धर्मक महिमा आ किछु सती स्त्रीक इतिहास अछि। लक्ष्मी, सती, पार्वती, गायत्री, सीता, राधाक उल्लेख अछि। तदुपरान्त, उमाचरण-सुमति, सुकन्या-च्यवन, सावित्री-सत्यवान, शकुन्तलोपाख्यान, वृन्दा-जालन्धर, दयमन्ती-राजा नलक कथा अछि। एहि कथाक माध्यमसँ पतिव्रता स्त्रीमे कतेक शक्ति छैक, से दर्शाओल गेल अछि। स्पष्टतः एहि पौराणिक कथा सबहक प्रस्तुतिक एक मात्र लक्ष्य पति-पत्नीक बीच आजीवन मधुर सम्बन्ध आ सुख-शान्ति स्थापित कोना रहए, से देखाएब अछि।
‘सावित्री-सत्यवान नाटक:
‘सावित्री-सत्यवान’ पौराणिक कथाक आधापर लिखित एक नाटक थिक। ई कथा ‘स्त्री धर्म शिक्षा’मे सेहो संकलित अछि। तथापि, ओहि कथाक नाटकीय प्रस्तुतिक कोन प्रयोजन छलनि? से विचारक विषय अछि।
पाश्चात्य शिक्षाक प्रभावसँ पश्चिमी देशक समाजमे पति-पत्नीक बीच पारस्परिक प्रेम-भाव आ समर्पण घटि रहल छल। दाम्पत्य-जीवन विघटित भए रहल छलैक। तकर दूरगामी प्रभाव सन्तानपर पड़ब स्वाभाविक छल। बढ़ैत सम्पर्कक कारणें पाश्चात्य देशक आचरण, आहार-विहार आ शिक्षण-प्रणालीसँ विकसित मानसिकताक लसरि अपनहु लोकनिक समाजमे सर्वथा सम्भावित छलैक। कहि सकैत छी, सम्प्रति पति-पत्नीक बीच बढ़ि रहल सम्बन्ध- विच्छेदक जड़ि ओतहि अछि। प्रेम-विवाह करैत अछि, मुदा व्यक्तित्वक संघर्षमे किछुए वर्षमे सम्बन्ध-विच्छेद भए जाइत छैक। सावित्रीकेँ पिता कहैत छथिन- ‘पूर्वक प्रथा अनुसार कन्या स्वयंवरा सेहो होइत छथि। ई शास्त्र सम्मत थिक तें हमर तऽ विचार जे अहाँ अपना लेल उपयुक्त वरक स्वयं अन्वेषण कय ली।’ सावित्री पतिक वरणक हेतु स्वतन्त्र अछि। माइ-बापक कोनो प्रतिबन्ध नहि छैक।
पाश्चात्य भौतिकवादीक जीवनक आकर्षणमे आन्हर आइ-काल्हुक माइ-बाप अपन बेटीक विवाह ओहन घरमे करबामे हिचकिचाइत छथि वा नहि करैत छथि, जतए सासु-ससुर बेटी-जमायपर भार होथिन, बेटीक सुख-सुविधा आ स्वतन्त्र जीवन-यापनमे सासु-ससुरक उपस्थिति व्याघातक होइक। किन्तु, सावित्री जनैत अछि जे ओकर सासु-ससुर आँखिक ज्योतिषसँ विहीन छथि, राजपाट चल गेल छनि, प्रासाद छोड़ि जंगलमे कुटी बनाए शेष जीवन व्यतीत कए रहल छथि। सावित्री सब किछु जानि-बूझि सत्यवानक संग विवाह करैत अछि। ओ तकर निर्वाह सेहो करैत अछि। सावित्री अपन बुद्धि आ ज्ञानसँ जमराजकेँ मोहि लैत अछि।
ओ यमराजसँ पहिने सासु-ससुरक आँखिक ज्योति मंगैत अछि, पिताक अपहृत राजपाट, पिताक वंशक रक्षाक लेल भाइ आ अन्तमे अपन कोखिसँ पुत्रक जन्म। मुदा, से कुलमे कलंक लगबाक शर्तपर नहि। अपितु से मृतक पतिक शरीरमे प्राणक संचार भेलहिपर सम्भव छलैक। सावित्री यमराजकेँ कहैत अछि, ‘हम अपना प्राणनाथक व्यतिरेक एहि लौकिक सुख ओ परलोकक आनन्द सभकेँ तृण समान बुझैत छी, हम स्वामी छोड़ि दोसर सुखकेँ सुख नहि मानै छी, हम पति बेतत्रेक स्वर्गहुक सुखक इच्छा नहि रखै छी, पतिसँ पृथक भै धन-सम्पत्तिक सुख सेहो नहि चाहैत छी, और की कहू स्वामी बेत्रेक अपना जीवात्महुकेँ हम एहि शरीरमे रखबाक इच्छा नहि करै छी।’ आ यमराज सावित्रीक बात मानबा लेल विवश भए जाइत छथि। दुहु कुलक अभ्युदयक आकांक्षाक संग प्रेममय दाम्पत्य-जीवनक एहन विलक्षण कथाक प्रस्तुतिक लेल पंचम वेदक आश्रय लेब महाकवि सर्वथा आवश्यक बुझने छल होएताह।
लोकग्राह्यताक दृष्टिसँ ‘सावित्री- सत्यवान’नाटकमे एकटा आर विशेषता अछि, ओ थिक सम्पूर्ण नाटकमे यथावश्यक मैथिली गीतहिक प्रयोग। जीवन झाक ‘सुन्दर-संयोग’ संस्कृतक श्लोक एवं स्तुतिसँ आक्रान्त अछि। महाकवि लाल दासक ‘सावित्री- सत्यवान’ नाटकमे मिथिलाक घर-घरमे प्रचलित जयदेवक गीतगोविन्दक ‘सखि हे केशीमथनमुदारं’क अतिरिक्त प्रयुक्त समस्त गीत मैथिलीमे अछि। स्पष्ट अछि महाकवि लालदासक पाठक, श्रोता आ दर्शक मात्र पण्डित समाज नहि, सामान्य लोक छलनि।
महाकवि लाल दासक एहि कृति सबहक महत्त्व स्त्री-धर्मक दृष्टिसँ, वा शास्त्र-पुराणक गूढ़ रहस्य सभकेँ जनबाक दृष्टिसँ जतेक हो, मुदा मैथिली अनुवाद साहित्य आ मैथिली गद्य साहित्यक विकासक दृष्टिसँ कम महत्त्वक नहि अछि।
पाठक समाजक ज्ञान आ दृष्टि-विस्तारक लेल अनुवाद-साहित्यक महत्त्व सर्वकालिक अछि। एहि क्षेत्रमे कवीश्वर चन्दा झा विद्यापतिक ‘पुरुष-परीक्षा’क मैथिली अनुवाद सम्भवतः पहिल प्रयास छल। तथापि ‘पुरुष-परीक्षा’क मैथिली अनुवादक महत्त्व व्यावहारिक नहि, साहित्य-रसिक समाजक लेल अछि। इतिहासक जिज्ञासुक लेल जतेक उपयोगी हो, सामान्य लोकक दैनिक जीवनमे ओकर उपयोगिता सम्भवतः नहि छैक।
पोथीक दोसर खण्डमे ‘साम्वपुराण’क एक उद्धरण अछि। सन्दर्भ छैक जे कृष्णक गोपिका सब (रुक्मिणी, सत्यभामा, जाम्ववती - तीनि पट्टरानीसँ भिन्न) हुनक पुत्र साम्वक तारुण्य आ सौन्दर्यपर मोहित छथि। मद्यक प्रभावमे ओसब कामातुर भए जाइत छथि। गोपिका लोकनिक एहन आचरण प्रमाणित भए गेलापर कृष्ण कहैत छथिन, ‘हे स्त्रीलोकनि! तोहरा सबहि स्वामी छोड़ि आन पुरुषसौं मन अपन हरण करौलह, तैं हेतु तोहरा सबहिकैं पतिलोक प्राप्त नहि होइतहु। हम जखन स्वर्ग जायब तखन तोहरा सबहि हमरा समीप जाय नहि सकबह। क्लेशहिक स्थानमे कष्ट भोग करैत रहबह। हमरा स्वर्गवास भेला सन्ता तोहरा सबहिकैं चोर-डाकू हरण कै लय जयतहु, क्यो तोहरा सबहक रक्षा नहि कय सकतहु ने क्यो शरणमे राखि सकतहु।’ आजुक शब्दवलीमे ई अन्यपुरुष गमन (Adultery) थिक। प्राचीन समयमे अन्यपुरुष गमनक हेतु स्वर्ग-नरकक परिकल्पनाक आधारपर दण्डक विधान छल। सम्प्रति भारतीय दण्डविधानक अन्तर्गत एहन काज व्याख्यायित होइत अछि। ई भिन्न बात जे नारी-स्वातन्त्र्यक एहि युगमे एहन-एहन विधान सब पुरुषक स्वामित्व वृत्तिक रूपमे देखल जाइछ। मुदा से जे हो, दाम्पत्य-जीवनमे आएल एहन स्थितिक प्रभाव सुखद नहि होइत छैक। ‘साम्वपुराण’क उद्धृत अंशक संकेत ओही दिश अछि।
‘स्त्री-धर्म शिक्षा’मे शास्त्र-पुराणक उद्धृत वचन वा स्तुतिक मैथिलीमे अनुवाद अछि। स्पष्टतः लेखकक लक्ष्य संस्कृत भाषा नहि जननिहार समाज अछि। किन्तु लेखककेँ विश्वास छनि जे मिथिलाक स्त्रीगण सभमे अपन दायित्वक बोध छनि। अतएव, शास्त्रक वचन अपन भाषामे नीक जकाँ बूझि-गमि लेलहि पर ओ अनुसरण करथि, आँखि मूनि नहि। महाकविक एहि प्रयाससँ मैथिलीक गैर साहित्यिक अनुवाद साहित्यक विकास भेल अछि। एहि क्षेत्रमे काज कएनिहार लालदास पहिल व्यक्ति छथि। अपन कवित्व प्रतिभाक लेल ख्यात लाल दासक गद्य साहित्य सेहो कम महत्वक नहि अछि। कवीश्वर चन्दा झाक उपलब्ध गद्य-साहित्य स्वतन्त्र लेखन नहि, ‘पुरुष-परीक्षा’क अनुवाद थिकनि। ‘पुरुष-परीक्षा’ गद्यक गुणात्मक विश्लेषण आचार्य रमानाथ झा आ डा. जयकान्त मिश्र अनेक सन्दर्भमे कएने छथि। ओहिपर चर्चा एतए हमर अभीष्ट नहि। उनैसम शताब्दीक अन्तिम दशक आ बीसम शताब्दीक पहिल दशकमे रचनाशील मैथिलीक गद्यलेखक सभमे म.म. हर्षनाथ झा, म.म. मुकुन्द झा ‘बक्शी’, म.म. परमेश्वर झा, जीवन झाक नाम उल्लेखनीय अछि। हिनका लोकनिक गद्य-साहित्य सेहो उपलब्ध अछि किन्तु से हमर प्रतिपाद्य नहि अछि। मुदा एतेक अवश्य जे महाकवि लालदासक लक्ष्य समाजक ओहन वर्ग छलनि जे पण्डित नहि छल। हुनका शास्त्र-पुराण पढ़ल नहि छनि, किन्तु ओहिमे निहित सन्देशक व्यावहारिक अनुभव अवश्य छनि। एहि हेतु लाल दासक भाषा सामान्य लोकक भाषा थिक। लाल दासक गद्यक एक आधटा विशेषताक उल्लेख करैत छी।
लाल दासक गद्यमे सामान्य लोकक वाक्धाराक प्रयोग अछि। एहिसँ भाषामे विलक्षणता आबि गेल छैक। जेना - 1. ‘वनक शोभा टहलि-बुलिकेँ देखि आबी’, 2. ‘आब हम अपन नित्य-क्रिया वा कोनो धर्म-कर्म कोना करब, 3. जौं अहाँ हमरा सेवा-परिचर्या हेतु अपन कन्या दी।’ 4.‘मुनिक कुटी ओ आश्रम नीपय-बहारय लगलीह।’ 5. ‘चलब-फिरब सौं अक्षम’, आदि। विलोमी स्थितिक चित्रणसँ लाल दासक गद्यमे चमत्कार अछि। एहि चमत्कारसँ गम्भीर स्थितिहुक अर्थबोध सहज भए जाइत छैक। जेना - ‘सुकन्या बनमे रहय लगलीह, राजस भोग्य भोजन, भूषण, पाटम्बर आदिक विसर्जन भै गेल, बनक कन्द, मूल, फल ओ बल्कल पर सुकन्याक जीवन-निर्वाह होमय लागल, कुक्कुर-बिड़ालक शब्द सुनि जे सुकन्या राजभवनमे डरसौं कम्पमान भै जाइत छलीह, से आब बाघ-सिंहक भयंकर शब्द सुनय लगलीह। राजभवनमे जनिका अनेक दास-दासी सेवा करैत छलैन्ह, से अपनहि हाथसौं बाढ़नि धयने बलकल पहिरने मुनिक कुटी ओ आश्रम नीपय-बहारय लगलीह।’
एतय सुकन्याक राजमहलक जीवन आ मुनिक कुटीक जीवनक तुलनात्मक वर्णन अछि। दूनू स्थिति एक दोसरक विपरीत अछि। मुदा सुकन्या कनिको असहज नहि छथि। एहिसँ सुकन्याक व्यक्तित्वमे विराटताक दर्शन होइछ।
लाल दासक गद्य तार्किक अछि। जेना- ‘हे नृप! हम महावृद्ध छी, चलब-फिरबसौं अक्षम, ताहिपर अहाँक कन्या हमरा अन्ध बनाय देलक, आब हम अपन नित्य-क्रिया वा कोनो धर्म-कर्म कोना करब, जौं अहाँ हमरा सेवा-परिचर्या हेतु अपन कन्या दी तौं हमर क्रोध शान्त हो, अन्यथा नहि।’ सम्पूर्ण कथन धनात्मक अछि। मुदा ‘किन्तु’, ‘परन्तु’, ‘अन्यथा’, ‘मुदा’ वा ‘लेकिन’क प्रयोगसँ वक्ताक अभीष्ट कोना ऋणात्मक वा शर्तयुक्त भए जाइछ, तकर सुन्दर उदाहरण लाल दासक गद्यमे सहज-सुलभ अछि। लाल दासक गद्यक आलंकारिक होएब अन्यतम विशेषता थिक। एकर प्रचुर उदाहरण सहज-सुलभ अछि। चेतना समिति, पटना गत कतेको दशकसँ महाकवि लाल दास जयन्ती आयोजित कए रहल अछि। ओहिसँ महाकविक रचनाक प्रति जिज्ञासा बढ़ल। समितिक पूर्व सचिव स्व. विजयनाथ ठाकुर(बेरमा, तमुरिया) महाकविक ‘रामायण’क प्रकाशक प्रभुनारायण दासक तत्परता तथा हुनक साहित्य-संरक्षणक चिन्ताक संस्मरण सुनाओल करथि।
एहि क्रममे प्रभुनारायण दासजी द्वारा संशोधित एवं प्रो. आनन्द मिश्रकेँ उपहृत ‘रामायण’क फोटो प्रति सेहो प्राप्त कएल। खड़ौआमे जखन दोसर खेप महाकवि लाल दासक जयन्ती आरम्भ भेल तँ श्रद्धांजलि अर्पित करबाक अवसरसँ गौरवान्वित अनुभव करए लगलहुँ। एहिना अबैत जाइत रही कि एकबेर सुनील कुमार दासजी महाकविक रचनावलीक संकलन-सम्पादनक दायित्व दए देलनि। हम तँ विस्मित भेल रही, एकसँ एक विद्वान- शोधकर्ताक अछैत, हमरा एतेक पैघ दायित्व! तथापि स्वीकार कए लेलिअनि। आ लागि गेलहुँ रचनाक ताक-हरमे। एहि काजमे पटना कालेजक पुस्तकालय, स्नातकोत्तर मैथिली विभाग पुस्तकालयसँ सहयोग भेटल। प्रो. सुधीर कुमार झा, श्रीमती चन्दना दत्त, भैरवलाल दास आदि मनसँ सहयोग कएलनि। हम विशेष आभारी रहब डा. भवनाथ झा ‘भवन’क। ओ संस्कृत पाठक संशोधनमे पूर्ण सहायक रहलाह अछि। हम सभक आभारी रहबनि। हम विशेष आभारी रहबनि सुनील कुमार दास, भगीरथ लाल दास एवं महाकविक साहित्यक संरक्षण एवं प्रचार-प्रसारक लेल तत्पर खड़ौआक संस्कृतिप्रेमी समाजक।
लालादास, महाकविए नहि, महान शास्त्रज्ञ एवं पुराणवेत्ताक संग-संग मैथिलीक महान गद्यकार छथि। मैथिलीक एहन महान रचनाकारक रचनावलीक संकलन-सम्पादनक अवसरसँ हम अपनाकेँ धन्य मानैत छी। एहिमे जे कोनो त्रुटि भेटए, विज्ञजन क्षमा कए देथि, आ जे-जे विशेषता छैक महाकवि लाल दासक महान कृतित्वक छनि।


c: text/html

text:
शतरञ्ज
शतरञ्ज (अङ्ग्रेजी: Chess) दुई खेलाड़ीसभक बीच खेलल जाइवला एक बौद्धिक आ मनोरञ्जक खेल छी । कोनो अज्ञात बुद्धि-शिरोमणीद्वारा पाँचम-छहम शताब्दीमे ई खेल संसारक बुद्धिजीविसभकें भेंटमे देनए छल । समझल जाइत अछि की ई खेल मूलतः भारतक आविष्कार छी, जकर प्राचीन नाम - 'चतुरङ्ग' छल; जे भारत सँ अरब होइत युरोप गेल आ फेर १५/१६हम शताब्दीमे तँ ई समुचा संसारमे लोकप्रिय आ प्रसिद्ध भ गेल ।
शतरञ्ज एक चौपाट (बोर्ड) क उपर दुई व्यक्तिसभक लेल बनल खेल छी । चौपाटक उपर कुल ६४ खाना या वर्ग होइत अछि, जहिमे ३२ चौरस कारी या अन्य रङ्ग आ ३२ चौरस उज्जर या अन्य रङ्ग क होइत अछि । खेलनिहार दुनू खेलाड़ी सेहो सामान्यतः कारी आ उज्जर कहलावैत अछि । प्रत्येक खेलाड़ी लग एक राजा, वजीर, दुई ऊँट, दुई घोड़ा, दुई हाथी आ आठ सैनिक होइत अछि । बीचमे राजा आ वजीर रहैत अछि । बगलमे ऊँट, ओकर बगलमे घोड़ा आ अन्तिम कतारमे दुई हाथी रहैत अछि । ओकर आगामे आठ पैदल या सैनिक रहैत अछि ।
चौपाट रखैत समय ई ध्यान देल जाइत अछि की दुई खेलाड़ीसभ दहिना दिसक खाना उज्जर होनाए चाही तथा वजीरक स्थान पर कारी वजीर कारी चौरसमे आ उज्जर वजीर उज्जर चौरसमे होनाए चाही । खेलक शुरुआत नित्य उज्जर खेलाड़ीसँ कएल जाइत अछि ।[१]
खेलक शुरुआत[सम्पादन करी]
शतरञ्ज सभसँ पुरान आ लोकप्रिय पट (बोर्ड) मे सँ एक छी, जे दुई प्रतिद्वन्दीसभद्वारा एक चौकोर पट (बोर्ड) पर खेलल जाइत अछि, जाहि पर विशेष रूपसँ बनल दुई अलग-अलग रङ्गक सामन्यात: उज्जर आ कारी मोहरासभ होइत अछि । उज्जर पहिने चलैत अछि, जकर बाद खेलाडी निर्धारित नियमसभक अनुसार एक-एक चाल चलैत अछि । एकर बाद खेलाड़ी विपक्षीक प्रमुख मोहरासभ, राजाकें शाह-मात (एक एहन अवस्था, जाहिमे पराजय सँ बचनाए असम्भव होए) देवाक प्रयास करैत अछि । शतरञ्ज ६४ खानाक पट या शतरञ्जी पर खेलल जाइत अछि, जे क्रम (दर्जा) कहल जाइवला आठ अनुलम्ब पङ्क्तिसभ व फाइल (कतार) कहल जाइवला आठ आड़ा पङ्क्तिसभमे व्यवस्थित होइत अछि । ई खाना दुई रङ्ग, एक हल्का, जेना उज्जर, माटिमैला, पियर आ दोसर गाढा, जेना कारी, या हरियर सँ एक क बाद दोसर क स्थितिमे बनल रहैत अछि । पट्ट दुई प्रतिस्पर्धीक बीच एहि प्रकार रखल जाइत अछि की प्रत्येक खेलाड़ी दिस दाहिना हाथक कोना पर हल्का रङ्ग भेल खाना होए । हर शतरञ्जक टुकड़ा आगा घुसकैक अपन शैली होइत अछि ।[२]
वर्गसभक पहचान[सम्पादन करी]
बिसातक प्रत्येक वर्ग एक अक्षर आ एक सङ्ख्या क एक विशिष्ट युग्मद्वारा पहचान कएल जाइत अछि ।
प्यादा वा सैनिक[सम्पादन करी]
खेलक शुरुआत उज्जर खेलाड़ीसँ कएल जाइत अछि । सामान्यतः ओ वजीर वा राजाकें आगा राखल गेल पैदल वा सैनिकक दो चौरस आगा चलैत अछि । प्यादा (सैनिक) तुरन्त अपन आगाक खाली वर्ग पर आगा चलि सकैत अछि या अपन पहिल कदम ओ दुई वर्ग चलि सकैत अछि यदि दुनू वर्ग खाली होइ ।[३]
सन्दर्भ सामग्रीसभ[सम्पादन करी]
- ↑ "50 moves rules", FICGS, अन्तिम पहुँच २०१३-५-०८।
- ↑ "Laws of Chess", FIDE, अन्तिम पहुँच २०१३-०५-०८।
- ↑ Bodlaender, Hans, "The rules of chess", Chess Variants, अन्तिम पहुँच २०१३-०५-०८।
बाह्य जडीसभ[सम्पादन करी]
- ChessGames.com - online chess database and community
- ChessLive - online database
- Mathworld - chess and mathematics
- Jmrw.com - chess and art

robotstxt: allowed

filter: keep


text:
युवा कवि प्रणव नार्मदेय केर पहिल पोथी कविता संग्रह 'विसर्ग होइत स्वर' केर विमोचन 15 जुलाइ कें मधुबनीक केन्द्रीय पुस्तकालय मे संपन्न भेल. एहि अवसर पर जिलाक प्रतिष्ठित साहित्यिक लोकनि उपस्थित छलाह. नवारम्भ द्वारा प्रकाशित एहि पोथीक विमोचनक संगहि समीक्षा सेहो भेल.
कविता पोथी पर साहित्यिक रमेश केर कहब छनि जे प्रणव केर कविता सब मे जीवन मे व्याप्त तमाम तरहक विसंगति केर प्रतिकार मौजूद अछि. आडंबर आ विडंबना संग मुठभेड़ करब हिनक मुख्य काव्य-वृत्ति छनि. कार्यक्रमक अध्यक्षता करैत पंचानन मिश्र कविता कें जीवनानुभव केर अभिव्यक्ति बतओलनि.
डॉ. कमल मोहन चुन्नू कविताक सराहना करैत कविक बिम्ब-प्रतीक पर इजोत देलनि. डॉ. दमन कुमार झा, दिलीप कुमार झा, मैथिल प्रशांतसहित अनेक साहित्यिक लोकनि एहि कविता पोथी पर अपन विचार रखलनि. कार्यक्रमक संचालन नवारम्भक निदेशक अजित आज़ाद ओ धन्यवाद ज्ञापन स्वयं प्रणव नार्मदेय केलनि.
विदित हो जे ई पोथी अमेजन पर उपलब्ध छै, नीचांक लिंक पर क्लिक क' पोथी कीनल जा सकैछ.
'विसर्ग होइत स्वर' अमेजन पर उपलब्ध - एतय कीनू.
#MithiBooks


text:
कातिक धवल त्रयोदशी पर विशेष
कातिक मासक इजोरिया पक्षक त्रयोदशी तिथिकेँ विद्यापतिक अवसान दिवसक ठेकान हुनकहि एकटा रचनाक माध्यमसँ सभ केओ अकानति छथि. हुनक जन्म आ' मृत्युक बरखक संबंधमे विद्वानक बीच मतैक्य नहि अछि मुदा जे कोनो शोध आइ धरि सोझाँ आएल अछि ताहिसभक आधारपर मानल जाइछ जे चौदहम शताब्दीक उत्तरार्धसँ पन्द्रहम शताब्दीक पूर्वाध धरि लगभग एक सय बरखधरि विद्यापतिक जीवन काल रहल होयत. कविकोकिल विद्यापतिक कोनो जीवनी उपलब्ध नहि अछि जाहिसँ हुनक जन्म आ' मृत्युक तिथि निजगुत भऽ सकए आ' एहनमे विद्वान लोकनि अपन-अपन व्याख्याक आधारपर हुनक कालनिर्धारण करैत भेटैत छथि मुदा एहि विषयपर मतैक्यक कोनो खास खगता आब बुझना नइ जाइत अछि किएकतऽ जे कविकोकिल अपन रचनाक बदौलति अमर भऽ गेल छथि हुनक जन्म आ' मृत्युक दिन इतिहासकारक अलावे आन ककरो लेल बहुत बेसी महत्व नहि रखैत अछि आ' तैँ हुनकर जन्म-मृत्युक काल-निर्धारणपर चर्च करबासँ नीक जे हुनक सृजनशील पक्षक चिंतन करी आ' विभिन्न संदर्भमे ओकर प्रासंगिकताक मूल्यांकन करी.
तत्कालीन गढ़-बिसफी आ' आजुक बिसफी गामक कविपति विद्यापतिक कतिपय वंशज एक पर एक उद्भट विद्वान भेलाह आ' अदौसँ मिथिलाक राज दरबारमे दरबारी भेलाह. किनको राजपंडित तऽ किनको महामत्तक प्रतिष्ठित पद भेटल. राजपण्डित जयदत्त ठाकुरक पौत्र आ' राजपण्डित गणपति ठाकुरक पुत्र विद्यापति ठाकुर स्वयं मिथिलाक कीर्तिपुरूष महाराज शिवसिंहक दरबारमे मुख्य संधि-विग्रहीक उच्चपदकेँ सुशोभित कएलनि. राजपंडित आ' विद्वत वंशक सपूत विद्यापति मात्र अपन कौलिक परंपराक निर्वाहेटा नहि कएलनि अपितु अपन लोकप्रिय पदावलीक कारणेँ जनकवि सेहो बनि गेलाह. विद्वान लोकनिक मानब छनि जे विद्यापतिक दूटा विवाह छलनि. प्रथम पत्नीसँ दूटा बालक नरपति आ' हरपति एवं दोसर पत्नीसँ एकटा बालक वाचस्पति ठाकुर आ' एकटा पुत्री दुल्लहि छलनि.
ईश अराधना, राजाकेँ मंत्रणा, नारी-पीड़ाक चित्रण, विद्वानहुकेँ मार्गदर्शन, सामाजिक चिंतन, आ' जन-सामान्यकेँ हेतु संस्कार, कुल मिलाकऽ जीवनक समस्त ध्येय हिनक रचनासभमे परिलक्षित होइत अछि. "कलौ चण्डी महेश्वरौ" केँ चरितार्थ करैत शिव-शक्तिक उपासक विद्यापति राधा-कृष्णक श्रृंगार-वर्णनमे सेहो कोनो कोताही नहि रखलनि. ओ' अपन आध्यात्म-दर्शनमे शिव-विष्णुकेँ एकहि शक्तिक दू कला मानैत छलाह. हुनक अनेकानेक नचारी आ' भगवती गीत खासकऽ जय-जय भैरवि..तऽ मिथिला आ'' मैथिलक पहिचान बनिगेल अछि. जौँ जनकविक गप करी तऽ तुलसीदासक ''रामचरित मानस'' आ' सेक्सपीयरक साहित्यो भरिसक ओतेक विद्वानसँ निराखरधरि नहि पहुँच सकल अछि जतेक कविकोकिलक पदावली देश-देशांतरमे आ' करीब पछिला छहसए बरखसँ लोकक ठोर पर चढ़ल आ' कोंढ़केँ रूचल अछि. जीवनक हरेक अवसरक हेतु ओ संस्कार-परक गीत जाहिसँ समस्त पूर्वी भारत आ' नेपालक क्षेत्रमे लोक-संस्कार एवं लोक-परंपरा उत्तरोत्तर प्रवाहमान रहल, से कविपति विद्यापतिक पदावली आ पछाति कवीन्द्र रवीन्द्रक गीते सँ संभव भेल. कवीन्द्र सेहो विद्यापति-साहित्यक आगाँ सदति नतमस्तक रहलाह. कविशेखर विद्यापतिसँ पूर्व मिथिलाक विद्वानक मध्य मिथक छल जे विद्वतापूर्ण आ' उत्कृष्ट साहित्यिक रचना संस्कृतेटामे संभव भऽ सकैछ, मुदा, कविरंजन विद्यापतिक पदावली एहि मान्यताकेँ ध्वस्तकऽ समकालीन आ' भविष्यक साहित्यकारक लेल एकटा नव बाट प्रशस्त कएलनि. संस्कृतक प्रकाण्ड विद्वान विद्यापति अपन मधुर श्रृंगार-रसक रचनाक कारणेँ 'अभिनव जयदेव' नामसँ सेहो अलंकृत भेलाह. हिनक रचना-शिल्पक प्रभाव मैथिलीक अलावे पूबक चारिटा प्रमुख भाषा यथा बंगाली, ओड़िया, नेपाली, असमिया पर सहजहि देखबामे अबैछ. बांग्लाक आदिभाषा ब्रजबुलि आर किछु नहि मैथिलीए अछि . एहि कारणेँ विद्यापति मात्र मिथिले क्षेत्रमे प्रसिद्ध नहि भेलाह अपितु देश-विदेश मे हिनका प्रतिष्ठा भेटल आ' भारतीय भाषा-साहित्यपर हिनक एकटा बेछप छाप देखबामे अबैछ.कविकोकिल, अभिनव जयदेव, महाकवि, कवि कंठहार, देशावधान, पंचानन, चंपति, विद्यापति चंपई आदि अनेको संबोधनसँ अलंकृत, ईष्टदेव महादेवक प्रति अपार भक्ति-भाव रखनिहार आ' जन-जनमे ज्ञान-दानमे रत महाकविसँ प्रसन्न भऽ स्वयं महादेव हुनक सान्निध्य पएबाक हेतु उगना रूपमे हिनक चाकर बनि अएलाह. जनश्रुतिक अनुसार महाकवि अपन वृद्धावस्थामे समस्त परिजनकेँ बजाय कहलनि जे ओ गंगालाभ करय चाहैत छथि. गंगातट पर जएबाक क्रममे हठात् ओ गंगाघाटसँ करीब दू कोस पहिने अपन यात्रा रोकबाक लेल कहलनि आ' फेर आत्मविश्वाससँ भरल विद्यापति बजलाह जे यदि ओ अपन माए(गंगा)क शरण पएबाक हेतु एतेक दूरक यात्रा कऽ सकैत छथि तऽ की माए अपन संतानक हेतु दू कोस नहि अओतीह? ओ' फेर गंगा आराधनामे लागि गेलाह आ' एहिठाम एकटा पदक रचना कएलनिः
बड़ सुखसार पाओल तुअ तीरे । छोड़इत निकट नयन बह नीरे ।।
करजोरि बिनमओ विमल तरंगे । पुनि दरसन होय पुनमति गंगे ।।
एक अपराध छेमब मोर जानी । परसल माए पाय तुअ पानी ।।
की करब जपतप जोग धेयाने । जनम कृतारथ एकहि सनाने ।।
भनइ विद्यापति समदओं तोही । अंतकाल जनु विसरहुँ मोही ।।
अपन अंत समएक पूर्वाभान भेने महाकवि अपन पुत्री दुल्लहिकेँ संबोधित करैत एकटा महत्वपूर्ण पदक रचना कएलनि आ' एही पदक आधारपर हुनकर अवसान दिवसक निर्धारण कएल गेल अछिः
दुल्लहि तोर कतय छथि माय । कहुन ओ आबथि एखन नहाय ।।
वृथा बुझथु संसार विलास । पल-पल नाना भौतिक त्रास ।।
माए बाप जओँ सद्गति पाब । सन्नति कहाँ अनुपम सुख आब ।।
विद्यापतिक आयु अवसान । कार्तिक धवल त्रयोदशी जान ।।
पतितपावनि गंगा मिथिलाक एहि विभूतिकेँ अपार भक्तिक मान रखलनि आ' अपन धारा बदलि हिनका अपन धारामे समाहित कएलनि. विद्यापति जाहि स्थानपर अपन देह त्याग कएलनि से वर्तमानमे समस्तीपुर जिलाक मउ वाजितपुर कहबैछ. एहिठाम विद्यापति नगर नामसँ रेलवे स्टेशनक निर्माण सेहो कएल गेल अछि. मिथिलाक एहि कालजयी रचनाकार आ' महान विभूतिकेँ चरण-वंदन करैत कहय चाहबः
महाकविकेँ कोटिशः नमन करी, भरि-भरि शब्दक पुष्पांजलि ।
धन्य मिथिला धन्य मैथिली , जनमलथि जतय विद्यापति ।।
— संतोषी कुमार


text:
कलकत्ता. 'कलकत्ता मैथिल लेल काशी अछि, एहन कहल जाइत अछि. देशक सांस्कृतिक राजधानी मे सांस्कृतिक रूपें धनाठ मैथिल लाखो केर संख्या मे रहैत छथि. किछु बरख पहिने कलकत्ता मे मोश्किल सं आंगुर पर गिनल मैथिल व्यवसाय करैत छलाह मुदा आजुक समय मे ई संख्या हजारो मे अछि. लगभग अढाइ दशक पहिने सोचल संस्था आइ उनइस बरखक भ' गेल से सोचि अत्यंत हर्ख भ' रहल अछि.' किछु एहने उदगार व्यक्त कयलनि मिथिला चैम्बर ऑफ़ कॉमर्स एंड इंडस्ट्रीज केर संस्थापक सदस्य मे सं एक आ 'श्री मिथिला' पत्रिका केर सम्पादक महेंद्र हजारी.
विगत शनिदिन (24 अगस्त 2013) MCCI केर कार्यालय मे नव कार्यकारिणी गठन लेल सभा बैसल छल. संस्था केर सदस्य लोकनि पुनः बरख 2013-14 लेल प्रदीप कुमार झा कें अध्यक्ष ओ गंगा प्रसाद झा कें सचिव चुनलनि. संजय कुमार झा कें संयुक्त सचिव चुनल गेल. बैसार मे कामदेव झा, महेंद्र हजारी, प्रदीप कुमार झा, गंगा प्रसाद झा, देवेन्द्र हजारी, राजीव रंजन मिश्र, चन्दन कुमार झा सहित अन्यान्य लोकनि उपस्थित छलाह.
(Report: मिथिमीडिया ब्यूरो)


text:
नव दिल्ली. विगत दस बरखक भाँति एहि बेर पुनः दिल्ली स्थित संस्था 'विद्यापति मैथिल युवा मंच' बसंत पंचमीक पावन अवसरपर 15 फरवरी 2013 कए सरस्वती पूजनोत्सवक आयोजन करए जा रहल अछि. विगत तीन महिना सँ प्रायः सभ रवि क' हिनका लोकनिक एहि पूजा सम्बन्धी सामूहिक बैसार होइत अछि जाहि मे सुधारात्मक बिन्दु सभ पर विशेष चर्चा आ कार्यकर्ता लोकनिक अनुभवक अनुसारे कार्य विभाजन कयल जाइत अछि.
ज्ञात हो कि एहि सुअवसर पर माँ सरस्वतीक सविधि पूजा-अर्चनाक संगहि नेना सभ कें प्रोत्साहन हेतु कक्षा छ: स' ल' नवम धरिक छात्र/छात्राक बीच अनेकानेक गतिविधि जेना प्रश्नोत्तरी, चित्रकला, गायन
आ
नृत्य प्रतियोगिताक पश्चात सांस्कृतिक कार्यक्रम (मैथिली गीतनाद)क आयोजन
सेहो कयल जाइत अछि. एहि विशेष अवसरपर संस्थाक विगत बरखक क्रियाकलाप आ
लेखक लोकनिक रचनाक एकटा अनुपम संग्रह 'स्मारिका' सेहो प्रकाशित कयल जाइत अछि. पूजा स्थल पर स्थानीय मैथिल आ अमैथिल दुनू समाजक योगदान निश्चितरूपे एहि सफल आयोजन के रूप मे देखबा मे अबैत अछि. सामाजिक, राजनितिक, विभिन्न संस्था आ शिक्षाविद लोकनिक
संगे मीडियाकर्मी लोकनिक भरपूर सहयोग स' पूजा मे प्रतिवर्ष वृहत रूप
देखबा मे अबैत अछि. संस्था द्वारा संचालित चैरिटेबल अस्पताल 'वी एम वाई एम
डिस्पेन्सरी' द्वारा निःशुल्क चिकित्सा परामर्श कैम्प आ संगहि रंग-बिरंगक
पत्रिका/कैसेट/ मिथिला पेन्टिंग आदिक स्टाल आ श्रद्धालु लोकनिक उपस्थितिसँ
पूजा पंडाल शोभायमान होएत अछि. संस्था दिस सँ विशेष आग्रह जे अधिकाधिक
संख्या में पधारी आ संस्थाक पूजा सम्बन्धी क्रियाकलाप कें सोझा-सोझी देखि
आनन्द ली आ सफल बनेबा मे अपन उपस्थिति स' कार्यकर्ता लोकनिक मनोबल बढाबी. (Report: मिथिमीडिया ब्यूरो)
ज्ञात हो कि एहि सुअवसर पर माँ सरस्वतीक सविधि पूजा-अर्चनाक संगहि नेना सभ कें प्रोत्साहन हेतु कक्षा छ: स' ल' नवम धरिक छात्र/छात्राक बीच अनेकानेक गतिविधि जेना प्रश्नोत्तरी, चित्रकला, गायन
Maithili News, Mithila News, Maithili Sahityakaar, Gajal, Kavita, Sampark, Goshthi, Maithili News


text:
ओ त बड्ड बुडिबक अछि
अहाँ त बड्ड पहिने बड़का हाकिम बनि गेलौहं
ताहि द्वारे अहींटा एकटा नीक लोक छी .
अहाँक सफलताक राज त
कहियो ने कियो कही सकैत अछि
अहाँ अपने लेल हरान रहैत छी
आ अहींटा एकटा नीक लोक छी .
सर समाज सँ कोनो मतलब नहि रखलौहं
परदेश मे दूमंजिला मकान बना लेलौहं
गाम घर सँ स्नेह रखनिहर कें
अपनेमने अहाँ बुडिबक बुझहैत छी .
अप्पन सभ्यता संस्कृति अकछाह लगइए
ओकरा अहाँ बिसरै चाहैत छी
परदेश मे रंग-बिरंगक संस्कृति मे
अहाँ के नीक लगइए खूब मगन रहैत छी.
धियो-पूता के मातृभाषा नहि सिखबैत छि
ओकरा अंग्रेजी टा बजै लेल कहैत छी
मत्रिभाषक आंदोलन चलौनिहर बुडिबक
आ अहींटा एकटा नीक लोक छी.
गाम घर पछुआएल अछि रहिए दिऔ
नहि कोनो माने मतलब राखू
अहाँ ए.सी. मे बैसल आराम करैत छि
अहींटा एकटा नीक लोक छी.
सर-समाज सँ स्नेह रखलौहं तहि द्वारे
हम बकलेल बुडिबक घोषित भेल छी
अहाँ रुपैया कम ढ़ेरी लगेलौहं
तहि द्वारे अहींटा एकटा नीक लोक छी.
खली रुपैया टा चिन्हैत छी
अहाँ बिधपुरौआ बेबहर करैत छी.
पाइए अहाँ लेल सभ किछु
आ अहीं टा एकटा नीक लोक छी.
कियो पहिने कियो बाद मे
मेहनत करनिहार त सफल हेबे करत
ओकरा अहाँ प्रोत्साहित कियक नहि करैत छी?
यौ सफलतम मनूख अहींटा एकटा नीक लोक छी.


text:
राँची
राँची (सन्थाली: ᱨᱟᱺᱪᱤ) भारत का एक महानगर छी आर ई झारखण्ड प्रदेशक राजधानी छी। पहिल जब ई बिहार राज्यक हिस्सा छल तखन गर्मीमे अपन अपेक्षाकत ठण्डा मौसमक कारण प्रदेशक राजधानी होइत छल । झारखण्ड आन्दोलनक समय राँची एकर केन्द्र होइत छल। राँची एक प्रमुख औद्योगिक केन्द्र सहो छी। जतेक मुख्य रूपसँ एचइसी (हेभी इन्जिनियरिङ्ग कोर्पोरेसन), स्टील अथारटी अफ इन्डिया, मेकन इत्यादिक कारखाना अछी। राँची साथ साथ जमशेदपुर आ बोकारो ई प्रान्तक दुई अन्य प्रमुख औद्योगिक केन्द्र छी।
मुख्य आकर्षणसंपादित करें
गहरूडा हिल एण्ड रक गार्डन: राँचीमे पर्यटक गोण्डा हिल आर रक गार्डनक भ्रमणमे जाए सकैत छी।
माछ घर आ मूटा गोहि प्रजनन केन्दसंपादित करें
गहरूडा हिलमे पिकनिक मनेनाएक वाहेक पर्यटक राँचीमे माछाघर आर मूटा गोहि प्रजनन केन्द्र देखैलेल जाए सकैत छी।
सन्दर्भ सामग्रीसभसंपादित करें
- ↑ "Cities having population 1 lakh and above, Census 2011" (PDF), The Registrar General & Census Commissioner, India, अन्तिम पहुँच २५ जून २०१४।
- ↑ "Urban Agglomerations/Cities having population 1 lakh and above" (PDF), censusindia, The Registrar General & Census Commissioner, India, अन्तिम पहुँच २५ जून २०१४।


text:
नवका- पुरनका लेख सर्च करु...
लालू बनलाह प्रधानमंत्री !
चौंक गेलहुं न. लोकसभा मे आई ऐना भेल. पूर्व रेलमंत्री लालू प्रसाद जीके नेतृत्व मे एकटा राष्ट्रीय सरकार बनाएल गेल. मुलायम सिंह यादव जी के सरकारक आओर सदनक संयोजक बनाएल गेलन्हि. सभसं अजगुतक गप ई रहल जे 36 के संबंध रहय वाला बीजेपी सं गोपीनाथ मुंडे लोकसभा स्पीकर बनाऔल गेलाह.
असल मे आरजेडी...बीएसपी... जेडीयू आओर समाजवादी पार्टी के सांसद सभ एमपी के वेतन तीन गुना बढ़ाबय के विरोध करय छलखिन्ह. ऐना नहि छल कि ओ नहि चाहय छलखिन्ह जे वेतन नहि बढ़य... बल्कि ओ तीन गुना के जगह पांच गुना बेसि वेतन बढ़ाबय के मांग पर डटल छलखिन्ह.
एहन मे हिनकर सभक विरोध पर जखन लोकसभा स्थगित करि देल गेल तं ई सभ सदने मे डटल रहलाह. एहि मे हिनका सभ के बीजेपी के सेहो सहयोग मिललन्हि. आओर बीजेपी... आरजेडी... जेडीयू... बीएसपी सभ के सांसद मिल एकटा मॉक सरकार बनौलखिन्ह. सरकार बनाबय के खेला खेललखिन्ह...स्वांग करलखिन्ह. सरकार बनाबय के ई ड्रामा काफी मजेदार रहल. लोक सभ खुब हंसलाह.
लोकसभा स्थगित भेलाह पर ई सभ सांसद सभ सदनहि मे यूपीए सरकार के बर्खास्त करि लालू जीक नेतृत्व मे एकटा सरकार बनौलखिन्ह.. लालूजी कहलखिन्ह जे काल्हि पौने दस बजे पूरा विपक्ष पार्लियामेंट कैंपस मे गांधी जीक प्रतिमा के पास धऱना देत आओर दस बजे नवका सरकार के कार्रवाही शुरू होएत. लालू जी पूरा मजाक के मूड मे छलाह आओर सवाल पूछल वाला पत्रकार सभ सं ईहो कललखिन्ह जे हुनकर सरकार पत्रकार के लेल नवका वेतन बोर्ड के गठन करत.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
रामेछाप जिला
रामेछाप नेपालक मध्यमाञ्चल विकास क्षेत्र, जनकपुर अञ्चलम अवस्थित एकटा दुर्गम पहाडी जिला छी। राजधानी समेत रहल मध्यमाञ्चल विकास क्षेत्रक १९ हम जिला मे अवस्थित रामेछाप सेवा सुविधाक हिसावसँ एकटा विकट क्षेत्र छी। राजधानीसँ जुडल काभ्रेपलाञ्चोक जिला, चीनसँ सीमा जोडल दोलखा आर ओखलढुङ्गा जिला आर तराई जुडल सिन्धुली जिलाक बीचक १,५४६ वर्ग किलोमिटरको ई जिला पर्याप्त श्रोत आर साधन भेलाह पश्चात उपेक्षित अवस्थाम अछि।
जनसंख्या[सम्पादन करी]
राष्ट्रिय जनगणना २०६८ अनुसार रामेछाप जिलाक कूल जनसंख्या २,०२,६४६ जन मध्ये पुरुषक संख्या ९३,२८६ आर महिला १,०९,२६० रहल अछि ।[१] जनघनत्व २०९ प्रति कि.मि अछि तहिना ग्रामिण जनसंख्या १,८७,८८२ रहल अछि।
जिलागत निर्वाचन क्षेत्र अन्तर्गत रामेछाप जिला कऽ नक्सा[सम्पादन करी]
निर्वाचन आयोग (नेपाल) द्वारा निर्धारण कएल गेल, जिलागत निर्वाचन क्षेत्र अन्तर्गत रामेछाप जिला कऽ नक्सा नीचा देल गेल अछि। [३]
बाह्य जडीसभ[सम्पादन करी]
सन्दर्भ सामग्रीसभ[सम्पादन करी]
- ↑ १.० १.१ "नेपालको राष्ट्रिय जनगणना २०६८ (गाविस तह)", राष्ट्रिय योजना आयोग, नेपाल सरकार, नोभेम्बर २०१२, अन्तिम पहुँच नोभेम्बर २०१२।
- ↑ "नेपालका जिल्लाहरुको सम्पूर्ण विवरण (जनसंख्या, क्षेत्रफल, सदरमुकाम )", http://www.statoids.com/ynp.html।
- ↑ निर्वाचन आयोग नेपाल, निर्वाचन आयोग नेपाल कऽ आधिकारिक वेबसाइटमे उपलब्ध नक्सा.


text:
चाणक्यक जन्म-भूमि (Chanakyak Janm-Bhumi) - खट्टर ककाक तरंग - हरिमोहन झा |
चाणक्यक जन्म-भूमि
(खट्टर ककाक तरंग)
खट्टर कका कैं ओहि दिन भाङ्ग घोटैत पुरातत्व्क सनक सवार भऽ गेलैन्ह। दूर-दूर क बात फूरय लगलैन्ह। हमरा देखितहि सोर कैलन्हि- हौ, कहाँ जाइ छह? एम्हर आबह ।
हम कहलिएन्ह- खट्टर कका, एकटा जरूरी काज अछि ।
खट्टर कका- जरूरी काज पाछाँ कऽ हैतैक। एखन एकटा टटका आविष्कार कैल अछि से सुनने जा।
हमरा बैसला उत्तर खट्टर कका बजलाह- हमर अनुमान अछि जे चाणक्य मैथिल रहथि ।
हम- एहि अनुमानक आधार की ?
खट्टर कका भाङ्ग घोरैत बजलाह- सभ स पहिल आधार हुनक जीवनी । देखह, विवाह करय जाइत रहथि, पैर में कुश गडि गेलैन्ह। आन रहैत त दोसर बाटे जा कऽ विवाह कऽ अबैत। परन्तु ई तिल-कुश-गंगाजल लऽ कऽ संकल्प कैलन्हि जे आब कुशक अस्तित्वे निर्मूल कऽ देब। विवाह त गेल कोठी-कान्ह पर। ई कुशक जडि उखाडि उखाडि मट्ठा पटाबय लग लाह। और अन्त में जडिमूल सॅं ओकरा साफे कऽ देलन्हि। हौ, हम पुछैत छियौह जे एहन रगडियल, मैथिल छोडि कऽऔर के भऽ सकैत अछि? रा जा क भोज मे अपमान भेलैन्ह। आब 'यावत नन्दवंश क विनाश नहि क रब ताबत टीक नहि बान्हब!’ ई प्रतिज्ञे कहि रहल अछि जे हुनक जन्म तिरहुत मे भेल छलैन्ह। और एहि ठामक प्रधान गुन जे थिकैक कूटनीति, तकरा बलें ओ नन्दवंश कैं 'लेपभागभुजस्तृप्यन्ताम स्वाहा' कऽ देलन्हि। हौ, एहन ब्रह्मतेज दोसर कोन जाति मे भेटतौह ?
हम- परन्तु बहुत गोटाक मत छैन्ह जे चाणक्य काश्मीरी ब्राह्मण छलाह। खट्टर कका बिगडि के बजलाह- कथमपि नहि। काश्मीरी गोर होइत अछि और चाणक्य कारी छलाह दोसर, जे काश्मीर में साँप क बेसी उपद्रव नहि यदि चाणक्यक घर ओहि देश मे रहितैन्ह त 'ससर्पे च गृहे वासो मृत्युरेव न संशयः' ई नहि लिखितथि ।
हम- परन्तु
खट्टर कका - परन्तु की ? चाणक्य-नीति-दर्पण मिथिला मे प्रारंभे सॅं अभ्यास करा ओल जाइत छैक। तकर कारण की ? ई हमरा लोकनिक खास अपन वस्तु थिक । जेना शङ्कर मिश्रक-
बालोऽहं जगदानन्द न मे बाला सरस्वति ।
अपूर्णे पञ्चमे वर्षे वर्णयामि जगत्रयम ॥
ई श्लोक मिथिला क घर-घर में नेना कैं कंठस्थ कराओल जाइत छैक।
हम - परन्तु चाणक्यक श्लोक त आनो-आनो प्रान्त में प्रचलित छैन्ह।
खट्टर कका – रहौन्ह, परन्तु जडि मिथिले में छैन्ह । एहि ठाम त चाणक्यक नामो हमरा सभक भाषा में घुलि मिलि कऽ भावबाचक शब्द बनि गेल अछि । देखह, मैथिली मे एकटा शब्द प्रयुक्त होइछ – जेना, चानकी “हुनका तेहन चानकि (शिक्षा) भेटि गेलैन्ह जे आजीवन नहि बिसरतैन्ह"। यैह 'चानकि' कालक्रमे चाँकि बनि गेल । जेना आहाँ कैं एहि बातक चांकि (ध्यान) रहक चाही।" ई दूनू शब्द और कोनो टा भाषा में नहि भे टतौह । एहि सॅं की सिद्ध होइत अछि ?
हम देखल जे खट्टर कका भाषाविज्ञान क धारा मे बहल जा रहल छथि । परन्तु तरंगो में जे बात कहि रहल छथि से ततेक असम्बद्ध नहि।
खट्टर कका बजलाह - सोचैत छह की ? श्लोकक गन्धे सॅं बुझा जाइत अछि जे चाणक्य मैथिल छलाह । देखह,
हस्ती हस्तस्रेण शतहस्तेन वाजिनः ।
हाथी देखितहि हजार हाथ दूर पडा जाइ। घोडा देखितहि सै हाथ फराक हटि जाइ। हौ एहन वीर हमरा लोकनि कैं छोडि और के भऽ सकैत अछि?
हम- खट्टर कका, ई त भारी कटाक्ष कैल !
खट्टर कका भाङ्ग में चीनी दैत बजलाह – हौ, हमर त अनुमान अछि जे चाणक्य खाँटी बिकौआ वंश क छलाह ।
हम- से कोना ?
खट्टर कका- देखह; चाण्क्य कहै छथि -आत्मानं सततं रक्षेत दारैरपि धनैरपि ।
'टका लऽ कऽ हो, स्त्री लऽ कऽ हो, अपन रक्षा सदैव करक चाही' एहन परिपक्व विचार भलमानुस छोडि. और किनका मन मे उदित भऽ सकैत छैन्ह ?
हम - खट्टर कका, चाण्क्यक वासस्थान कतय मानल जाय ?
खट्टर कका - एकर उत्तर चाणक्य स्वयं दऽ गेल छथि -
धनिकः श्रोत्रियो राजा नदी वैद्यस्तु पंचमः ।
पंच यत्र न विद्यन्ते वासं तत्र न कारयेत् ॥
एहि श्लोक सॅं सूचित होइछ जे चाणक्य सोतिपुरा क वासी छलाह। किएक त श्रोत्रिय अन्यत्र भेटब दुर्लभ । अपना देश में चनौर-चानपूरा-चनका, ई तीन टा गाम हुनका नामसॅं मेल खाइत अछि। संभव जे एही तीनूमें कतहु हुनक डीह होइन्ह ।
हम - परन्तु ओ अपना देशक छलाह तकर अन्यान्य प्रमाण ?
खट्टर कका भाङ्ग घोटैत बजलाह- प्रमाण एक दू नहि, अनेक। देखह, चाणक्य कहै छथि- नराणां नापितो धूर्तः । अपना देशक नौआ तेहन चलाक होइत अछि जे गोनूझा कैं पर्यन्त छका देलक । पुनः एक ठाम ओ लिखै छथि "भृत्यश्चोत्तरदायकः" । एहन उतराचौरी करयबला खबासो तिरहुते में भेटत। चाणक्य क उक्ति छैन्ह- ‘वस्त्रपूतं पिबेज्जलम् ।'औखन अंगपोछा सॅं छानि कऽ जल पीबाक प्रथा मिथिले में अछि । और प्रमाण लैह - ‘निमन्त्रणोत्सवाः विप्राः ।' एहन उत्सव और कोन देश मे भेटतौह ? ‘शतं विहाय भोक्तब्यं।' भोजनक प्रति एहन अगाध प्रेम और कोन जाति मे छैक ‘न विप्रपादोदकर्दमानि' ````` नेओतल ब्राह्मणक हेराओल पानि सॅं पिच्छर आंगन औखन धरि अपने देशक शोभा बढबैत अछि! “आतिथ्यं शिवपूजनं प्रतिदिनं मिष्टान्नपानं गृहे।" एहि में जेना कोनो मैथिल क आत्मा स्पष्ट बाजि रहल हो। घर में महादेव क पूजा, मधुर भोजन, बीच-बीच में पाहुन सत्कार ! एहि सॅं बेसी और की चाही ? मिष्टान्न ओ महादेवक प्रेम मिथिला सॅं बाढि और कतय भेटत ? एक प्रकारें बूझू त मिथिला में 'म' अक्षरैक माहात्म्य अ छि ! माछ, मखान, मधुर, महादेव`````
हम - खट्टर कका ई त खूब मिलाओल ! परन्तु एकटा शंका हमरा मन में उठैत अछि । मैथिल त मुख्यतः शाक्त होइत छथि। तखन मिथिला में एतेक महादेवक मन्दिर किऎक ? गाम-गाम में शिवालय; घर-घर मे चतुर्दशी क व्रत, प्रत्येक काज तिहार में महेशवानी ओ नचारी ! एतेक त कोनो देवता नहि होइत छैन्ह । एकर कारण की ?
खट्टर कका पुनः नोसि लैत बजलाह - एकर कारण जे महादेव मैथिल छलाह ।
हम – ऎं ! महादेव ?
खट्टर कका – हॅं , साक्षात महादेव । पार्वतीपति, दक्ष प्रजापतिक जमाय ।
हम - ओ मैथिल छलाह, तकर प्रमाण की ?
खट्टर कका लाल-लाल आँखि सॅं हमरा दिस तकैत बजलाह - प्रमाण ? भाङ्ग-धतुर खाइते छलाह , भोलानाथ छलाहे, ससुर जमाय में झगरा भेवे कैलैन्ह । तथापि तों और प्रमाण जोहैत छह ! की एतबा लक्षण मैथिलत्व सिद्ध करवाक हेतु पर्याप्त नहि ?
हम- धन्य छी खट्टर कका ! बीच-बीच में तेहन शह चला दैत छिऎक जे
खट्टर कका - हमर शह घोडा क होइत अछि जाहि में तह नहि देल जाय । हॅं, की कहैत छलियह ?
हम - यैह जे महादेव मैथिल
खट्टर कका – हॅं, हमरा बुझि पडैत अछि जे महादेव झा पांजि हुनके नाम पर चल ल छन्हि। दरिभंगा जिलोक नाम हुनके कारण पडल अछि।
खट्टर कका - महादेवक द्वार पर भाङ्गक अकाय जंगल रहैन्ह। ताहि सॅं हुनक वास- भूमि 'द्वारभंगा' वा दडिभंगा बनि गेल । औखन धरि प्रायः एको टा घर एहि जिला मे नहि भेटतौह जकरा आगां वा पाछां भाङ्ग क गाछ नहि होइक।
हम - परन्तु खट्टर कका ! यदि हमरा लोकनि सरिपहुँ महादेव जी कऽ वंश ज छी त हुनकरवला गुण हमरा सभ में किऎक ने अछि ?
खट्टर कका लोटा भरि भाङ्ग गट्ट-गट्ट पीवि गेलाह। तखन बजलाह - गुण त अछिए। देखह; महादेव त्रिलोचन छलाह। हमरो लोकनि त्रिलोचन छी। तेसर आँखि सॅं केवल अनकर छिद्र टा सुझैत अछि। महादेव नीलकण्ठ रहथि। हमरो लोकनि कैं कंठ में केहेन विष रहैत अछि से दू गोटाक विवाद भेला पर प्रत्यक्ष देखि लैह। महादेवक छाती पर साँप लोटाइत रहैन्ह। हमरो लोकनि कैं स्वजातीयक अभ्युदय देखि छाती पर साँप लोटाय लगैत अछि महादेव त्रिशूलधारी रहथि। हमरो लोकनि कैं अपना भाइबन्धु क उत्कर्ष देखि मस्तकशूल, हृदयशूल ओ उदरशूल- ई तीनू प्रकारक शूल उत्पन्न भऽ जाइत अछि। महादेव सभ सॅं एकौर भऽ कऽ रहैत छलाह। हमरो लोकनि फुट्ट भऽ कऽ रहैत छी महादेवक कपार मे अर्द्धचन्द्र छलैन्ह। हमरो लोकनिक कपार में जतय जाउ अर्द्धचन्द्रे लिखल रहैत अछि।
हम – अहा! की अलंकार क छटा ! अहां त खट्टर कका! रूपक बान्हि दैत छियैक ! परन्तु वास्तव मे हमरा लोकनिक स्वभाव एहन किऎक अछि।
खट्टर कका – ई सीताजीक शाप थिकैन्ह -
“रणे भीताः गृहे शूराः परस्परविरोधिनः ।
कुलाभिमानिनो यूयं मिथिलायां भविष्यथ ॥”
हमरा लोकनिक समस्त वीरता अपने में लडबाक हेतु होइत अछि। हमरा सभ कैं संगठित करब तहिना असम्भव जेना तीन टा जीवित ढाबुस कैं एक पाँती मे बैसायब।
हम - तखन एकर उपाय ?
खट्टर कका - उपाय यैह हम कऽ रहल छी ।
हम - अर्थात ?
हम – अहाँ कैं त सभ बात में हॅंसिए रहैत अछि।
खट्टर कका – हॅंसी नहि करैत छियौह। सरिपौह कहैत छिऔह। देखह सीताजीक इष्ट रामचन्द्र। रामचन्द्रक इष्ट महादेव । महादेवक इष्ट भाङ्ग । तैं हिनके सेवन कैला सन्तां ओहि शाप सॅं उद्धार भऽ सकैत अछि। यदि सभ इनार में भाङ्ग परि जाय, त आइए मेल भऽ जाय। हमरा लोकनि बेसी बुद्धिमान छी तैं आपस मे लडैत छी ! हौ, कोनो अनठेकनगर बात त ने बहराएल अछि ? तालु सुखा रहल अछि ।
हम - खट्टर कका, दू टा बाङ्गक टुस्सी नेने आउ ?
खट्टर कका – हौ, ‘ब' नहि, ‘भ' । 'ब' अक्षर बुडिबक होइत अछि - बूढ, बताह, बकलेल, बहीर, बाकल । 'भ' भागवन्त होइ अछि - भोज-भात, भार-दौर, भोग-राग और यैह
ई कहैत खट्टर कका अवशिष्ट भाङ्ग उठा कऽ पीबि गेलाह ।
Harimohan Jha Ki Kahaniya
Maithili Story
- asked 9 months ago
- B Butts


text:
किछु दिन पहिने रसगुल्ला कें अपनियाबए लेल बंगाल बेहाल भेल छल आ अंततः ओकरे भेलै रसगुल्ला. मुदा नबका समाद अनुसार कटहर केरल अपना हिस्सा मे रखलक अछि.
ज्ञात हो जे केरल सरकार कटहर कें अपन आधिकारिक फल घोषित केलक अछि. कृषि मंत्री वी एस सुनील कुमार राज्य विधानसभा मे एहि बातक घोषणा केलनि.
कुमार कहलनि, एहि माध्यम सं देश-विदेशक बाजार मे केरल केर कटहर कें एक ब्रांड रूप मे बढ़ावा द’ एकर जैविक आ पौष्टिक गुण कें प्रदर्शित करब अछि. राज्य मे सालाना लगभग 32 करोड़ कटहर उत्पादन कएल जाइत अछि, जाहि मे लापरवाहीक कारणें 30 प्रतिशत बेकार भ’ जाइछ.
कटहर बेस स्वादिष्ट ओ लाभकारी फसिल अछि, जे तरकारी आ फल दुनू रूप मे उपयोग कएल जाइछ. स्वास्थ्य आ विपणन दुनू दृष्टि सं ई लाभकारी होइछ.
जनतब दी जे केरल राज्यक आधिकारिक पशु हाथी, आधिकारिक पक्षी ग्रेट हार्नबिल आ कानिकोन्ना आधिकारिक फूल अछि. सरकार कृषि उत्पाद ओ फल कें प्रचार-प्रसार लेल 'जेकफुट फेस्ट' आयोजित करैत अछि.


text:
ⓘ बुङ्दीकाली गाउँपालिका
बुङ्दीकाली गाउँपालिका नवलपरासी जिलामे अवस्थित अछि । वि.सं २०७३ सालमे सङ्घीय मामिला तथा स्थानीय विकास मन्त्रालय ७४४ स्थानीय तह लागू कैर नवलपरासी जिलामे साविकक जौवारीक वडासभ, मिथुकरम, डेढगाँउ, रकुवा, रुचाङ आ नरम गाउँ विकास समितिसभके समेट बुङ्दीकाली गाउँपालिका घोषणा कएल गेल अछि ।
1. भौगोलिक अवस्थिति
बुङ्दीकाली गाउँपालिकाक क्षेत्रफल ९१.८७ वर्गकिलोमिटर रहल अछि । ई गाउँपालिका ६ वडामे विभाजन कएल गेल अछि । एकर सीमाना पूर्वमे बुलिङटार गाउँपालिका पश्चिममे पाल्पा जिला उत्तरमे तनहुँ जिला तथा दक्षिणमे हुप्सेकोट गाउँपालिका रहल अछि ।


text:
> होयत नाटक आ बहुविध सांस्कृतिक कार्यक्रम
मधुबनी. मिथिलामे शक्ति उपासनाक पुरान परंपरा रहल अछि. एकदिस चैत आ आसिनमे दुर्गापूजा, कातिकमे काली पूजा गाम-गाममे अत्यंत हर्षोल्लास पूर्वक मनाओल जाइत अछि तऽ दोसर दिस माघ मासक सीर-पंचमीकेँ विद्याक अधिष्ठात्री देवी सरस्वतीक अराधना प्रायः घरही कएल जाइत अछि. मुदा, एखनो सरस्वती पूजा बहुत थोड़ ठाम सार्वजनिक रूपेँ मनाओल जाइत अछि. मधुबनी जिलान्तर्गत सड़रा, मदनेश्वर स्थान, जतए मदनेश्वर नाथ महादेव लोकक असीम आस्थाक लेल प्रसिद्ध छथि ओतहि सड़रा बस्तीमे होमय बला त्रिदिवसीय सरस्वती पूजन, उक्त अवसरपर होमय बला नाटकक मंचन आ बहुविध सांस्कृतिक कार्यक्रम तथा चारिम दिनक हवन-विसर्जन सेहो बेस प्रतिष्ठित अछि. 1982 ई.सँ निरंतर भऽ रहल ई चारि दिवसीय आयोजन एहूबेर आगामी 15 फरबरी 2013 सँ आयोजित कएल जाएत जकर तैयारीमे स्थानीय "आदर्श सरस्वती पूजा समिति, सड़रा, मदनेश्वर स्थान"क कार्यकर्ता लोकनि अत्यंत उत्साह पूर्वक लागि गेल छथि. प्राप्त सूचनाक अनुसार, एहिबेर 15 फरबरीकेँ दिनमे सरस्वती-पूजन आ तदोपरांत प्रसाद वितरण होयत तथा रातिमे गामक नवयुवक द्वारा नाटकक मंचन होयत. दोसर दिन पूजादिक बाद छात्र-छात्राक लेल संभाषण, संगीत तथा क्विज प्रतियोगिताक आयोजन कएल जाएत तथा रातिमे ग्रामीण द्वारा सांस्कृतिक कार्यक्रम आ नाटकक मंचन कएल जायत.
समिति अपन पछिला 32 बरखक क्रिया-कलापकेँ एहिबेर एकटा स्मारिकाक रूपमे लिपिबद्ध करबाक नेयार सेहो कएलक अछि आ एहि स्मारिकाक विमोचन तेसर दिन दिनुका पूजादिक बाद, दुपहरिया 2.30 बजेसँ गामक गणमान्य व्यक्तिक उपस्थितिमे कएल जाएत. एहि अवसरपर गामक नवयुवक सभ द्वारा एकटा छोट-छीन सांस्कृतिक कार्यक्रमक आयोजन करबाक सेहो नेयार कएल गेल अछि. तेसर राति लल्लनप्रसाद ठाकुर लिखित मैथिली नाटक "लौंगिया मेरचाइ"क मंचन होयत जाहिमे समितिक नाटक प्रभाग, "आदर्श सरस्वती नाट्यकला परिषद''क वरिष्ठ कलाकार लोकनि भाग लेताह. ज्ञात हो जे "आदर्श सरस्वती नाट्यकला परिषद" द्वारा पछिला 32 सालसँ निरंतर सरस्वती पूजाक अवसरपर नाटकक मंचन कएल जा रहल अछि जाहिमे प्रथम आ दोसर राति नवयुवक सभ आ तेसर राति वरिष्ठ कलाकार सभ द्वारा नाटकक मंचन कएल जाइत अछि. (Report: मिथिमीडिया ब्यूरो)
समिति अपन पछिला 32 बरखक क्रिया-कलापकेँ एहिबेर एकटा स्मारिकाक रूपमे लिपिबद्ध करबाक नेयार सेहो कएलक अछि आ एहि स्मारिकाक विमोचन तेसर दिन दिनुका पूजादिक बाद, दुपहरिया 2.30 बजेसँ गामक गणमान्य व्यक्तिक उपस्थितिमे कएल जाएत. एहि अवसरपर गामक नवयुवक सभ द्वारा एकटा छोट-छीन सांस्कृतिक कार्यक्रमक आयोजन करबाक सेहो नेयार कएल गेल अछि. तेसर राति लल्लनप्रसाद ठाकुर लिखित मैथिली नाटक "लौंगिया मेरचाइ"क मंचन होयत जाहिमे समितिक नाटक प्रभाग, "आदर्श सरस्वती नाट्यकला परिषद''क वरिष्ठ कलाकार लोकनि भाग लेताह. ज्ञात हो जे "आदर्श सरस्वती नाट्यकला परिषद" द्वारा पछिला 32 सालसँ निरंतर सरस्वती पूजाक अवसरपर नाटकक मंचन कएल जा रहल अछि जाहिमे प्रथम आ दोसर राति नवयुवक सभ आ तेसर राति वरिष्ठ कलाकार सभ द्वारा नाटकक मंचन कएल जाइत अछि. (Report: मिथिमीडिया ब्यूरो)
Maithili News, Mithila News, Maithili Sahityakaar, Gajal, Kavita, Sampark, Goshthi, Maithili News


text:
खोटाङ जिला
खोटाङ नेपालक पूर्वाञ्चल विकास क्षेत्रक सगरमाथा अञ्चलमे अवस्थित एक पहाडी जिला छी।
जिला कऽ इतिहास[सम्पादन करी]
एकिकरण करि बृहत नेपाल बनावेसँ पूर्व, दुधकोशी सँ अरुण धरिक किराँतीसभक बस्ती भेल माझकिराँत वा खम्वुवान क्षेत्रक नामसँ प्रसिद्ध छल। ई भू-भागक मुख्य प्रशासन चौदण्डीगढीक सेनवंशी राजाद्वारा सञ्चालित छल तहिना पहाडक छोट- छोट गढी आ थुमसभमे किराँती राजासभ राज्य करैत छल। चौदण्डीगढीक सेन राजाक ही शासनकालमे खोटाङ्गमे राईक स्वशासन देनए छल। विभिन्न समयमे किराँती राजा आ सेन राजाक बीच मतभेद आ कलह होमएत छल। एकर फाइदा उठा पृथ्वीनारायण शाह नेपालक एकिकरणक पहिनुक समयमे ई क्षेत्र उपर विजय केनए छल। राणाकालिन समयमे नेपालक ३५ जिलामे विभाजन कएल गेल छल।
ई समयमे हालक खोटाङक बीच भागमे पडैवाला साप्सु खोलाक सिमाना बना पूर्व ३ नम्वर आ पूर्व ४ नम्वर क्षेत्रक ओखलढुङ्गा आ भोजपुर गौडा शासन करैत छल। स्थानीय तहमे मझुवा, आमचोक, खोटाङ्ग, छुलुवार, सावा, दिप्लुङ, चुइचुम्मा, रतन्छा, खाम्तेल, हलेशी आ रावाथुम प्रशासनिक एकाई कायम छल। विशाल क्षेत्र होमएसँ साप्सु दक्षिणमे खोटाङ्ग इलाका अदालत आ ऐशेलुखर्क इलाका अदालत स्थापना करि न्याय प्रशासनक अतिरिक्त जग्गा रजिस्ट्रेशन करैके काम सेहो करैके सुरु भेल।
वि.स. २०१८ साल वैशाख १ गते नेपालक १४ अञ्चल आ ७५ जिलामे विभाजन करैत तत्कालिन खोटाङ्गद्वारा देख्ल जाइवाला आम्चोक आ सिक्तेल थुम भोजपुर देखनाइ आ रावापारिक क्षेत्र सोलुखुम्बु देखनाइ आ बाँकी क्षेत्र खोटाङ्ग देखैत खोटाङ्ग बजारक सदरमुकाम बनाक खोटाङ्ग जिला सेहो एक जिला कायम कएल गेल। ओ बखत ई जिलाक मध्य भागसँ बहैवाला साप्सुखोला सँ उत्तरतर्फ २३ गाउँ पञ्चायत आ दक्षिणतर्फ २२ गाउँ पञ्चायत रहल छल।
तत्कालिन संविधान बमोजिम एक गाम पञ्चायतसँ एक जना जिला सभा सदस्य चुनि पावैक कानूनी प्रावधान होमएसँ जिला सभामे स्वत: साप्सु उत्तरक बहुमत रहल। तत्कालिन पहिल जिला सभाक बैठक ही खोटाङ्गमे रहल सरकारी अड्डा अदालत दिक्तेलमे स्थानान्तरण करै लेल सरकारसँ माग करैत बहुमतसँ निर्णय केलक। खोटाङ्गमे रहल जिला पञ्चायत आ शिक्षा प्रशासन देखैक काम वि.सं. २०२० सालमे दिक्तेलमे सारि विधिवत रूपमे खोटाङ्ग जिलाक सदरमुकाम दिक्तेलमे सारल गेल। २०२२ सालमे तत्कालिन सरकार खोटाङ्ग अदालत दिक्तेलमे आ ऐशेलुखर्क अदालत सोलुसल्लेरीमे सारैके निर्णय केलक तँ तत्पश्चात खोलल गेल कार्यालयसभ क्रमशः दिक्तेलमे ही स्थापना भेल अछि।
नेपालक संविधानक तेसर संसोधन २०३२, खोटाङ्गक सिमाना पुनः हेरफेर करि भोजपुर जिलाक वोपुङ, भाज्याङ्गखर्क, काहुले तथा सोलु जिलाक बाकाचोल, पारा, जलेश्वरी, महेश्वरी, धारापानी, डुम्रे, दुवे, माक्पा, बाङ्गदेल, राखा, ऐंशेलुखर्क, बादेल, दिप्सुङ, लगायत पन्ध्र गाउँ पञ्चायत खोटाङ्गमे जोडि क हालक क्षेत्र तथा सिमाना कायम होमएत गेल अछि। अहिना विस्तार भेल क्षेत्र ही हालधरिक खोटाङ्ग जिला रहल अछि।
जिला कऽ नामाकरण[सम्पादन करी]
कोनो समय ई भू-भाग किराँती राजा "खोटे" द्वारा शासित कोटक रूपमे छल आ उनके नामसँ खोटाङ्गकोट होमएत "खोटाङ्ग" नाम रहल गेल किम्वदन्ती अछि। दोसर एक जनश्रुती अनुशार हाल खोटाङ बजार रहल स्थान आसपास प्रशस्त खोटे सल्लासभ पावैसँ ई क्षेत्रक खुट्टा कहल जाइ लगल। ई क्षेत्र ओ बखत हालक खुटा कहिक स्थान मात्र नै भ अरु अधिक क्षेत्र समेटने छल। ई क्षेत्रमे ओ बखत "हाङ्ग" नाम करिक प्रतापी राजा राज्य करैत छल। उनके नामसँ बादमे "खुटाका हाङ्ग" राजा कहैत "खुटाहाङ्ग" आ अन्त्यमे "खोटाङ्ग" शब्दक उत्पति भ ई जिलाक नाम "खोटाङ" रहल गेल कहिक भनाई सेहो रहल अछि।
भौगोलिक अवस्थिति[सम्पादन करी]
- अक्षांश — २६० ५०’ सँ २७० २८’ उत्तर
- देशान्तर — ८६० २६’ सँ ८६० ५९’ पूर्व
- औसत उचाइ १५२ मीटर सँ ३६२० मिटर धरि
हावापानी[सम्पादन करी]
- औसत हावापानी :– ठण्डा शितोष्ण आ समशितोष्ण
- औसत तापक्रम :– अधिकतम ३० सँ न्युनतम ५ धरि
- वार्षिक वर्षा:- १४८ मि.मी. (सदरमुकाममे)
किछु महत्वपूर्ण डाँडाकाँडा[सम्पादन करी]
- मैंयु-२०४६ मि.
- टयम्के-३००५ मि.
- मेरुङ्ग-३३४३ मि.
- रमिते डाँडा मंगलटार
- नागी डाडा बिजयखर्क
- पञ्चकन्या देवी डाँडा माला
सदरमुकाम[सम्पादन करी]
सिमाना[सम्पादन करी]
- पूर्वमे-भोजपुर
- पश्चिममे-ओखलढुङ्गा
- उत्तरमे-सोलुखुम्बु
- दक्षिणमे-उदयपुर
राजनीतिक विभाजन[सम्पादन करी]
- निर्वाचन क्षेत्र संख्या:-२
- इलाका:-१३
- गा.वि.स.:-७६ छोरम्बु , राजापानी,डाडा गाउँ, बतासे, सप्तेस्वर,चिसापानी, फेदि,मंगलटार विजयखर्क
प्रमुख पर्यटकीय स्थल[सम्पादन करी]
ई जिलाक मुख्य पर्यटकिय स्थलसभमे बराहापोखरी, हलेसी महादेव स्थान, ट्याम्केडाँडा, मेरुङ डाँडा आ सेल्मेडाँडा आदी पडैत अछि। एकर साथे हलेसी मलाथुम्की, तुवाचुङ जायजुम, मुढे डाँडा, रूपाकोट डाँडा, मझुवा गढी, ताराखसे डाँडा आ सहदेउ गढी आदि स्थल सेहो पर्यटकीय दृष्टिकोणसँ महत्त्वपूर्ण स्थलक रुपमे रहल अछि।
प्रमुख ताल/ पोखरि[सम्पादन करी]
ई जिलाक प्रमुख ताल/ पोखरिमे बराहपोखरी,छिता पोखरी आ इन्द्रेणी पोखरि मुख्य छी।
प्रमुख व्यापारिक महत्व कऽ स्थान[सम्पादन करी]
ई जिलाक प्रमुख व्यापारिक स्थानसभमे दिक्तेल बजार,हलेसी, अर्खौले बजार, ऐंसेलुखर्क,बाक्सिला माने भञ्याङ्ग,स्यलगौडे,चिसापानी, सिमपानी,रतन्छा बुइपा पञ्चरदोबाटो माला आ खोटाङ बजार पञ्चमी बजार मंगलटार बजार मुख्य छी।
प्रमुख नदीसभ[सम्पादन करी]
विमानस्थलसभ[सम्पादन करी]
जिलागत निर्वाचन क्षेत्र अन्तर्गत खोटाङ जिला कऽ नक्सा[सम्पादन करी]
निर्वाचन आयोग (नेपाल) द्वारा निर्धारण कएल गेल, जिलागत निर्वाचन क्षेत्र अन्तर्गत खोटाङ जिला कऽ नक्सा नीचा देल गेल अछि। [२]
सन्दर्भ सामग्रीसभ[सम्पादन करी]
- ↑ Household and population by districts, Central Bureau of Statistics (CBS) Nepal
- ↑ निर्वाचन आयोग नेपाल, निर्वाचन आयोग नेपाल कऽ आधिकारिक वेबसाइटमे उपलब्ध नक्सा.


text:
नवका- पुरनका लेख सर्च करु...
Photos: राजनगर राज पैलेस मे मधुबनी लिटरेचर फेस्टिवल
राजनगर के राज पैलेस में मधुबनी लिटरेचर फेस्टिवल केर आयोजन कएल गेल। 19 दिसंबर सं 21 दिसंबर तक चलल एहि मधुबनी लिटरेचर फेस्टिवल मे भारतीय पुरातत्व, मैथिली साहित्य प्रदर्शनी, मैथिली कवि गोष्ठी, मिथिला पेंटिंग पर वर्कशॉप, बाल रंगमंच शिविर, मैथिली गीतनाद प्रतियोगिता, अरिपन, नुक्कड़ नाटक आओर
पुस्तक मेला केर आयोजन सेहो कएल गेल। देखु राजनगर सं आंचल गुप्ता आओर नेहा गुप्ता केर फोटो-
पुस्तक मेला केर आयोजन सेहो कएल गेल। देखु राजनगर सं आंचल गुप्ता आओर नेहा गुप्ता केर फोटो-
सदस्यता लें टिप्पणियाँ भेजें (Atom)


text:
त्रिभुवन विश्वविद्यालय
त्रिभुवन विश्वविद्यालय वा टियु (अङ्ग्रेजी : Tribhuvhan University वा TU) नेपालक पुरान, पैग विश्वविद्यालय तथा उच्च शिक्षाक लेल नेपालक पहिल राष्ट्रिय शैक्षिक संस्था सेहो छी । ई विश्वविद्यालयक केन्द्रीय कार्यालय कीर्तिपुर काठमाडौंमे अछि ।
ई विश्वविद्यालय ३०४२–५–२ रोपनी क्षेत्रफलमे फैलल अछि । त्रिभुवन विश्वविद्यालय अन्तर्गत पाँचटा प्राविधिक शैक्षिक संस्था आ चारिटा साधारण सङ्काय सञ्चालित अछि । ई पचासटा प्राविधिक शीर्षकमे प्रमाण–पत्र तहके शिक्षा द रहल अछि ताहिना १०७९ शीर्षकमे स्नातक तथा १ हजार शीर्षकमे स्नातकोत्तर शीर्षकमे शिक्षा प्रदान करि रहल अछि । एकर साथ ई विद्यावारिधिक लेल समेत विभिन्न शिर्षकमे प्राविधिक तथा सङ्कायस्तरीय शिक्षा द रहल अछि । त्रिभुवन विश्वविद्यालय अन्तर्गत ९३१ टा निजी क्याम्पससभ सम्बन्धन लेनए अछि ।
सन् २०१३–१४ धरि एहिमे ६,०४,४३७ विद्यार्थीसभ विभिन्न शैक्षिक तहमे अध्ययनरत अछि । त्रिभुवन विश्वविद्यालयमे ७,९६६ अध्यापन सङ्काय अछि । त्रिभुवन विश्वविद्यालयमे १५,१९६ कर्मचारी कार्यरत अछि । कृषि तथा पशु विज्ञान, वन विज्ञान, इञ्जिनियरिङ, विज्ञान तथा प्रविधि, चिकित्साशास्त्र, समाजविज्ञान, भूगर्भशास्त्र मानवशास्त्र, व्यवस्थापन, शिक्षाशास्त्र, कानून तथा मानविकिमे ई विश्वविद्यालय शिक्षा प्रदान करि रहल अछि । ३८ केन्द्रीय विभाग समेत करि ई विश्वविद्यालयक ६० आङ्गिक क्याम्पस रहल अछि ।
इतिहास[सम्पादन करी]


text:
नवका- पुरनका लेख सर्च करु...
बीपीएससी पीटी पर लागल रोक हटल
एहि सं पहिने 30 जनवरी के हाई कोर्ट के एकल पीठ पीटी परीक्षा के परिणाम के रद्द करि देने छलखिन्ह. एकरे संग फेर सं परीक्षा लेबय के आदेश सेहो देल गेल छल. एकल पीठ के फैसला के खिलाफ बीपीएससी हाई कोर्ट मे अपील कएलक जकर बाद ई फैसला आएल आओर एकल पीठ के फैसला पर रोक लगा देल गेल. ओना सब याचिकाकर्ता के नोटिस जारी कs जवाब देबय लेल सेहो कहल गेल अछि. एकल पीठ के आदेश पर रोक लगला के बाद बीपीएससी मुख्य परीक्षा करा सकैत अछि. ओना ई अंतरिम फैसला अछि. लोक के नजर आब अंतिम फैसला पर अछि.
1 टिप्पणी:
- बेनामी7 मार्च 2009 को 1:34 pm
United States has recognised magahi and bhojpuree dialect but not maithili which is a recognised language under the constitution. Let us all send mail to US Authorities to include Maithili as wellजवाब देंहटाएं
Durganand Das
durgananddas@gmail.com


text:
गायन
गायन एक एहन क्रिया छी जहि में स्वरक सहायतासँ संगीतमय ध्वनि उत्पन्न केल जाएत अछि आर जे सामान्य बोलचालक गुणवत्ताके राग आर ताल दुनुके प्रयोगसँ बढाबएत अछि । जे व्यक्ति गाबैत अछि वो गायक, गायिका आ गवैया कहाबैत अछि । गायक गीत गाबैत अछि जे एकल भऽ सकैत अछि यानी बिना कोनो आर साज या संगीतक सँग वा फेर संगीतज्ञसभ आ एक साजसँ ल पुरा आर्केस्ट्रा वा बड्का ब्याण्डक सँग गाबल जा सकएत अछि । गायन प्राय अन्य सङ्गीतकारसभक समूहमें केल जाएत अछि, जेना भिन्न प्रकारक स्वर भेल बहुतेक गायक, गायिकासभके सँग या भिन्न प्रकारक साज बजाबै वाला कलाकारसभके सँग, जेना कोनो रक समूह या बैरोक सङ्गठनके सँग गाबल जा सकएत अछि । प्रत्येक वो व्यक्ति जे बोएल सकएत अछि वो गाएब सकएत अछि, कियाकि गायन बोलीके एक परिष्कृत रूप छी ।
गायन अनौपचारिक भऽ सकएत अछि आर संतोष वा खुशीके लेल केल जा सकएत अछि, जेना नहाबैत समय वा कैराओकेमें वा इ बहुत औपचारिक भऽ सकएत अछि जेना कोनो धार्मिक अनुष्ठानके समय वा मञ्चपर वा रिकार्डिङ्गके स्टुडियोमें पेशेवर गायनक समय । पैग दर्जाके पेशेवर वा नौसीखिया गायनके लेल सामान्यतः निर्देशन आर नियमित अभ्यास आवश्यकता होएत अछि।[१] पेशेवर गायक सामान्यतः कोनो एक प्रकारक सङ्गीतमें अपन पेशाक निर्माण करएत अछि जेना शास्त्रीय या रक आर आदर्श रूपसँ वो अपने पूरा करियरक समय कोनो स्वर-अध्यापक या स्वर-प्रशिक्षकक सहायतासँ स्वर-प्रशिक्षण लैत अछि ।
इतिहास[सम्पादन करी]
सन्दर्भ सामग्रीसभ[सम्पादन करी]
- ↑ Falkner, Keith, सं (1983). Voice. Yehudi Menuhin music guides. London: MacDonald Young. pp. 26. आइएसबिएन 035609099X. OCLC 10418423.


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
बुधवार, 11 अप्रैल 2012
गजल
कहल जनम के संग अछि अपन दिन चारियो जौँ संग रहितौ त' बुझितौं
जनै छलौँ अहाँ नहि चलब उमर भरि बाँहि ध कनियो चलितौँ बुझितौं
जिनगी के रौद मे छौड़ि गेलौँ असगर संग मे जौ अहुँ जड़ितहु त' बुझितौं
पीलौँ त' अमृत एकहि संगे माहुरो जँ एकबेर संगे पिबितहु त' बुझितौं
देखल अहाँ चकमक इजोरिया रैन करिया जौँ अहूँ कटितहु त' बुझितौं
सूतल फुल सजाओल सेज कहियो कांटक पथ पर चलितहु त' बुझितौं
भटकैत छी अहाँ लेल सगरो वेकल कतौ जौँ भेटियौ अहाँ जेतौँ त' बुझितौं
गरजैत छि नित बनि घटा करिया बरखा बुनी बनि बरसितौ त बुझितौं
हँसलौँ संगे खिलखिला दुहु आँखि नोरहु जँ संगहि बहबितहु त' बुझितौं
प्रेमक मोल अहाँ बुझलहु नहि कहियो "रूबी" के बात जँ मानितौँ त' बुझितौं
(वर्ण २९)
रूबी झा


text:
मैथिलक कासी-कावा मे फेर धीपल तावा! मिथिला विकास परिषद् पूर्व घोषित कार्यक्रमक रूपरेखा तैयार क' लेलक अछि. महोत्सवक उद्घाटन 29 जुलाइ 2012 कें महाजाति सदन मे केंद्रीय मंत्री मैथिल प्रेमी बंगपुत्र सुदीप बंद्योपाध्याय द्वारा होयत. तत्पश्चात 12 ओ 19 अगस्त 2012 कें सांस्कृतिक कार्यक्रम केर आयोजन कयल जायत.
ज्ञात हो जे 22-25 दिसम्बर धरि चारि दिवसीय नाट्य महोत्सव आयोजित अछि. 6 ओ 13 जनवरी 2013 कें गिरीश पार्क ओ तारासुन्दरी पार्क मे सांस्कृतिक आयोजन राखल गेल अछि. ई जनतब मिविप केर राष्ट्रीय अध्यक्ष अशोक झा सार्वजनिक कयलनि.
जुलाइ 2012 सं जनवरी 2013 धरि चलयवला एहि मियादी मिथिला महोत्सव केर घोषणा सं मैथिली भाषी लोकनि मे अजबे उत्साह देखबा मे आबि रहल अछि. एहि कार्यक्रम मे साहित्यकार, नाटककार, कलाकार आदि केर जमघट त' रहबे करत संगहि बॉलीवुड हस्ती सभक अयबाक चर्चा जोर पकड़ने अछि. कहल जा रहल अछि जे गायक उदित नारायण झा, फिल्म निर्देशक प्रकाश झा, अभिनेता शेखर सुमन, मनोज वाजपेयी केर संगहि अन्यान्य लोकनि एहि महोत्सव मे आबि सकैत छथि.
उल्लेखनीय अछि जे मिथिला विकास परिषद् प्रत्येक वर्ष गिरीश पार्क ओ तारासुन्दारी पार्क मे कार्यक्रमक आयोजन करैत अछि. एहि बेर मिथिला महोत्सवक आयोजन एहि मे नव अध्याय जुड़ल अछि.
- - - - -
मिथिमीडिया एहि कार्यक्रमक ऑनलाइन पार्टनर छल. ई न्यूज मिथिमीडिया द्वारा 10 जुलाइ 2012 कें प्रसारित कएल गेल छल. ई पहिल समाद अछि जे हमरा लोकनि ऑनलाइन पाठक संग शेयर केने छलहुं. ओना जनतब हो जे मिथिमीडिया केर औपचारिक शुरुआत 15 अगस्त 2012 कें भेल छल.
नीचां मिथिमीडिया केर शुरुआती LOGO देल अछि:


text:
कलकत्ता. मैथिलीक उत्कृष्ट नाट्य संस्था कोकिल मंच केर 23म वार्षिकोत्सवक अवसर पर मंच द्वारा महानगर स्थित महाजाति सदनमे 3 फ़रवरी 2013 कें सायं 4:30 बजे समस्यामूलक नाटक 'पातक मनुक्ख' केर सफ़ल मंचन भेल. पं. गोबिन्द झा द्वारा लिखल कथाकें नाट्यरूप देने छथि प्रसिद्ध नाट्यकार अरविन्द अक्कू. समाजक ज्वलंत समस्या पर केन्द्रित एहि नाटक केर उद्दॆश्य सामाजिक सुधारोन्मुखी तथा जन चेतना कें जगाबय बला अछि. 'पातक मनुक्ख' एक तरहें मिथिला समाजमे व्याप्त धन-लोलुप दबंग आ साधारण मनुक्खक विषम परिस्थितिसं अनुचित लाभ उठाबय बला तथाकथित समाजक दलाल केर कुप्रवृति पर साहित्यिक, सामाजिक प्रहार आ कटाक्ष अछि. हमर समाजमे एहि कुप्रवृतिसं ग्रसित लोक एखनो धरि समाजगत ढांचा कें विध्वंश करय पर लागल अछि. मानवीय व सामाजिक मूल्यक हनन, संवेदनशून्य लोक कें सजीव चित्रण कयल गेल अछि एहि नाटकमे.
मंचित नाटककें केन्द्र बिन्दुमे एक एहन अबलाक मार्मिक कहानी अछि जिनक पति ग्रामीण दबंगक चालि चलनसं प्रताड़ित भ’ भागि जाइछ. हुनक दियाद भाय एवं तथाकथित शुभचिन्तक गामक दबंग लोक कें संगे गरीबीक मारल अबला लालगंज बाली काकी केर जीवित पति बतहू कें 'पातक मनुक्ख' बनाक' श्राद्ध-कर्मक नाम पर सब जमीन अपना नाम करबाक कुचक्र रचैत अछि. मुदा हरेक समाज मे नीक लोक होयत अछि. नीक लोकक प्रतिनिधिक रूप मे समाज सेवक प्रकाश आ समाज सेविका बहिन दाइ किछु सहॄदय ग्रामीणक सहयोगसं ओहि अबला कें पतित लोकसं रक्षा करैत अछि. भरल समाजक सोझामे गामक जमीन्दार फ़ूदन ठाकुर श्राधक कार्यक्रम करबाक लेल बतहू कें 'पातक मनुक्ख' बनेबाक आदेश देइत अछि त' दोसर दिस जमीन अपन नाम करबाक लेल संतोषी मिसिर कें स्टाम्प पेपर थमा देइत अछि लाल काकी केर अंगूठाक निशानी लेल. जोर जबरदस्ती सं लालगंज काकीक अंगूठाक नेशान लयबाक कुचेष्टा होइत अछि. मुदा समय पर प्रकाश, बहिन दाइ आ किछु नीक ग्रामीणक सहयोग सं एहि कुचाइलक भंडाफ़ॊड़ भ’ जाइत अछि.
अभिनयक दृष्टिसं गंभीरतापूर्वक विश्लेषण कयला पर लालगंज बाली काकीक भूमिका मे किरण झाक अभिनय जीबंत छल. किरणजी जाहि तरहे जीवनक मार्मिकतासं अपन भूमिकाक निर्वहन कयलनि ओ बड्ड प्रशंसित भेल. प्रारंभ सं अन्त धरि हुनक आंखिमे नोरक प्रवाह दर्शकक आंखिमे देखल जा सकैत छल. हुनक संवाद अदायगी अभिनीत चरित्र कें जीवंत बनेने छल.
तथाकथित धनाढय व्यक्ति केर लगुआ-भगुआ संतोषी मिसिरक भूमिका मे संजय ठाकुर केर अभिनय सराहनीय छल. बाजय केर ढंग, मंच पर हुनक चलबाक ढंग, आंखिक संचालन वाच्य-अंतरण आदि संतोषी मिसिरक चरित्र कें सजीब बना देने छल. करगर आवाज आ मोंछ पर ताव देबय बला अंदाज एहन जे दर्शक कें मोनमे हुनका प्रति घृणा उत्पन्न कय देने अछि, एहन बुझना गेल.
समाज सेवक आ सुधारक प्रकाश केर भूमिका रंजीत कुमार झा पूर्णतया उपयुक्त लागल. रंजीत जी अपन भूमिका सं नीक जकां निमाहलनि. हुनक अभिनयक अहम पक्ष छल हुनक संवाद. एक-एक संवाद मे किछु ने किछु सकारात्मक संदेश छल. एहि नाटकमे अपन अभिनयक द्वारा नाटकक मुख्य संदेश दर्शकक माध्यमें समाज धरि पहुचाबयमे सफ़ल भेलाह. कोलकाता स्थित रंगमंच पर नवतुरिया रंगकर्मी सबमे रंजीतजी एकटा उत्साही, सफ़ल, प्रभावी रंगकर्मीक रूपमे उभरि क' अयलाह अछि. हुनक सहकर्मी आ समाजसेविकाक भूमिका मे गीता चौधरी सेहो बड्ड नीक अभिनय कयलनि अछि. मुदा किछु बेसी बयस होमय केर कारण हुनक अभिनयमे एकटा सशक्त समाज सेविकाक किरदार परिलक्षित होमयमे किछु खटकल.
रंगकर्मी सुधाचन्द्र झा गामक धनलोलुप व्यक्ति फ़ूदन ठाकुरक भूमिकामे छलाह. नाटकक खल पात्रक भूमिका संग इमानदारी बरतलाह. हुनक अभिनय प्रशंसनीय छल. पंडित जीक भूमिकामें आनन्द किशोर ठाकुर छलथि जे चलय व बैसय केर क्रममे दू तीन बेर मंच पर खसि पड़लाह आ एहि तरहे बीच-बीचमे दर्शक कें खूब हसबैत रहलाह. ग्रामीणक भूमिकामे राजीव मिश्र, प्रकाश मिश्र, देबेन्द्र झा आदि केर नीक काज रहल. ऑफ़ स्टेज सहयोगमे शीतल झाक अहम योगदान छलनि. कुल मिला क' नाटकक सब पात्रक अभिनय दर्शक कें भरि नाटक बान्हिकए राखयमे सफ़ल भेल.
अनुभवी नाट्य निर्देशक गंगा झाक संचालन आ निर्देशनक बड्ड विशिष्ट छल. मानसिक द्वंद्व कें प्रदर्शित करबाक लेल किछु नीक प्रयोग केने छलथि. परिणामस्वरूप नाटक बेसी स बेसी प्रभावी बनैत चलि गेल. मंच पर किछु एहनो प्रयोग छल जकरा देखला सं सिनेमामे प्रयुक्त तकनीकक इयाद दियौलक. गंगा बाबूक सफ़ल निर्देशनमे संपन्न आ मंचित भेल ई सफ़ल नाटक अपन उद्देश्य में सेहो सफ़ल भेल, एहन बुझना जा सकैछ.
अभिनयक दृष्टिसं गंभीरतापूर्वक विश्लेषण कयला पर लालगंज बाली काकीक भूमिका मे किरण झाक अभिनय जीबंत छल. किरणजी जाहि तरहे जीवनक मार्मिकतासं अपन भूमिकाक निर्वहन कयलनि ओ बड्ड प्रशंसित भेल. प्रारंभ सं अन्त धरि हुनक आंखिमे नोरक प्रवाह दर्शकक आंखिमे देखल जा सकैत छल. हुनक संवाद अदायगी अभिनीत चरित्र कें जीवंत बनेने छल.
तथाकथित धनाढय व्यक्ति केर लगुआ-भगुआ संतोषी मिसिरक भूमिका मे संजय ठाकुर केर अभिनय सराहनीय छल. बाजय केर ढंग, मंच पर हुनक चलबाक ढंग, आंखिक संचालन वाच्य-अंतरण आदि संतोषी मिसिरक चरित्र कें सजीब बना देने छल. करगर आवाज आ मोंछ पर ताव देबय बला अंदाज एहन जे दर्शक कें मोनमे हुनका प्रति घृणा उत्पन्न कय देने अछि, एहन बुझना गेल.
समाज सेवक आ सुधारक प्रकाश केर भूमिका रंजीत कुमार झा पूर्णतया उपयुक्त लागल. रंजीत जी अपन भूमिका सं नीक जकां निमाहलनि. हुनक अभिनयक अहम पक्ष छल हुनक संवाद. एक-एक संवाद मे किछु ने किछु सकारात्मक संदेश छल. एहि नाटकमे अपन अभिनयक द्वारा नाटकक मुख्य संदेश दर्शकक माध्यमें समाज धरि पहुचाबयमे सफ़ल भेलाह. कोलकाता स्थित रंगमंच पर नवतुरिया रंगकर्मी सबमे रंजीतजी एकटा उत्साही, सफ़ल, प्रभावी रंगकर्मीक रूपमे उभरि क' अयलाह अछि. हुनक सहकर्मी आ समाजसेविकाक भूमिका मे गीता चौधरी सेहो बड्ड नीक अभिनय कयलनि अछि. मुदा किछु बेसी बयस होमय केर कारण हुनक अभिनयमे एकटा सशक्त समाज सेविकाक किरदार परिलक्षित होमयमे किछु खटकल.
रंगकर्मी सुधाचन्द्र झा गामक धनलोलुप व्यक्ति फ़ूदन ठाकुरक भूमिकामे छलाह. नाटकक खल पात्रक भूमिका संग इमानदारी बरतलाह. हुनक अभिनय प्रशंसनीय छल. पंडित जीक भूमिकामें आनन्द किशोर ठाकुर छलथि जे चलय व बैसय केर क्रममे दू तीन बेर मंच पर खसि पड़लाह आ एहि तरहे बीच-बीचमे दर्शक कें खूब हसबैत रहलाह. ग्रामीणक भूमिकामे राजीव मिश्र, प्रकाश मिश्र, देबेन्द्र झा आदि केर नीक काज रहल. ऑफ़ स्टेज सहयोगमे शीतल झाक अहम योगदान छलनि. कुल मिला क' नाटकक सब पात्रक अभिनय दर्शक कें भरि नाटक बान्हिकए राखयमे सफ़ल भेल.
अनुभवी नाट्य निर्देशक गंगा झाक संचालन आ निर्देशनक बड्ड विशिष्ट छल. मानसिक द्वंद्व कें प्रदर्शित करबाक लेल किछु नीक प्रयोग केने छलथि. परिणामस्वरूप नाटक बेसी स बेसी प्रभावी बनैत चलि गेल. मंच पर किछु एहनो प्रयोग छल जकरा देखला सं सिनेमामे प्रयुक्त तकनीकक इयाद दियौलक. गंगा बाबूक सफ़ल निर्देशनमे संपन्न आ मंचित भेल ई सफ़ल नाटक अपन उद्देश्य में सेहो सफ़ल भेल, एहन बुझना जा सकैछ.
नाट्य मंचन सं पूर्व आयोजित उदघाटन कार्यक्रममे मंचस्थ पाहुन व शिक्षाविद भोगेन्द्र झा आ कोकिल मंचक अध्यक्ष जीबेन्द्र मिश्र केर नीक उदगार सुनबाक भेटल. अतिथि लोकनिक द्वारा विद्यापति पर माल्यार्पणक पश्चात मंचक सचिव नबोनारायण मिश्र समस्त मैथिल दर्शककें अभिनंदन करैत कहलाह जे मंच जे कहैत अछि से एकर कार्यमे परिलक्षित होइत अछि. पूर्वमे मंचक अध्यक्ष जीबेन्द्र मिश्रक ओहि आश्वासन पर फ़ेर चर्चा करैत कहलाह जे आश्वासन केर अनुसार 25 वर्ष केर उपलक्ष्यमे एक सप्ताह्व्यापी नाट्यप्रस्तुति होयत. आ ओ ऒहि दिनक प्रतीक्षा कय रहल छथि.
एहि कार्यक्रमक मुख्य अतिथि आ प्रख्यात मैथिल शिक्षाविद आ समाजसेवी भोगेन्द्र झा अपना आप कें समस्त मैथिल-मैथिली गतिविधिसं जोड़ैत कहलनि जे ओ कोकिल मंचक सदस्य छथि. मंचक पूर्व गतिविधि पर प्रकाश रखैत कहलाह जे 23 वर्ष एकटा पैघ समय होइछ. कोकिल मंच कें अपन उद्देशय मे आगू बढबा पर धन्यवाद देइत कहलाह जे मंचक 25 वर्ख भेला पर एकटा महोत्सवक आयोजन होयत. संगहि मनक क्षोभ व्यक्त करैत कहलनि जे सांस्कृतिक राजधानी कोलकातामे बहुत रास संस्था अछि. मुदा ई सब संस्था टूकड़ा-टुकड़ा मे बटल अछि जेकि मिथिलाक लेल शुभ नहि. आपसी मतभेदक अखाड़ा बनि रहल अछि ई सब संस्था. मिथिला समाज मे “टंगखिचुआ” अपसंस्कृति केर भर्त्सना करैत कहलाह जे मिथिलामे आपसी एकता पर जोर देबाक आवश्यकता अछि. हरेक क्षेत्रमे कार्यरत मैथिल सब कें ‘हाइलाइट' करबाक आवश्यकता अछि. अन्तमे संस्था सबसं अनुरोध करैत कहलाह जे हम सब अद्भुत कार्य करी जाय सं मिथिलाक नाम होअय. समाज आ जीवनक दर्पणक रूप मे जानल जायबला विधा नाटक कें प्रोत्साहन भेटबाक चाही.
मंचक अध्यक्ष जीबेन्द्र मिश्र नाटकक पैटर्न परिवर्तन केर समर्थन करैत बजलाह जे वर्तमान समय मे नाटक पुरना-धुरना तकनीकक सहयोग सं भ' रहल अछि. आब आन रंगमंच जेना मैथिली रंगमंच कें आधुनिकीकरण होबाक चाही. संगहि आश्वासन देलनि जे भविष्यमे अत्याधुनिक तकनीक केर उपलब्धतामे यथासंभव सहयोग प्रदान करताह. मंच संचालन नाट्य निर्देशक गंगा झा कएलनि.
एहि कार्यक्रमक मुख्य अतिथि आ प्रख्यात मैथिल शिक्षाविद आ समाजसेवी भोगेन्द्र झा अपना आप कें समस्त मैथिल-मैथिली गतिविधिसं जोड़ैत कहलनि जे ओ कोकिल मंचक सदस्य छथि. मंचक पूर्व गतिविधि पर प्रकाश रखैत कहलाह जे 23 वर्ष एकटा पैघ समय होइछ. कोकिल मंच कें अपन उद्देशय मे आगू बढबा पर धन्यवाद देइत कहलाह जे मंचक 25 वर्ख भेला पर एकटा महोत्सवक आयोजन होयत. संगहि मनक क्षोभ व्यक्त करैत कहलनि जे सांस्कृतिक राजधानी कोलकातामे बहुत रास संस्था अछि. मुदा ई सब संस्था टूकड़ा-टुकड़ा मे बटल अछि जेकि मिथिलाक लेल शुभ नहि. आपसी मतभेदक अखाड़ा बनि रहल अछि ई सब संस्था. मिथिला समाज मे “टंगखिचुआ” अपसंस्कृति केर भर्त्सना करैत कहलाह जे मिथिलामे आपसी एकता पर जोर देबाक आवश्यकता अछि. हरेक क्षेत्रमे कार्यरत मैथिल सब कें ‘हाइलाइट' करबाक आवश्यकता अछि. अन्तमे संस्था सबसं अनुरोध करैत कहलाह जे हम सब अद्भुत कार्य करी जाय सं मिथिलाक नाम होअय. समाज आ जीवनक दर्पणक रूप मे जानल जायबला विधा नाटक कें प्रोत्साहन भेटबाक चाही.
मंचक अध्यक्ष जीबेन्द्र मिश्र नाटकक पैटर्न परिवर्तन केर समर्थन करैत बजलाह जे वर्तमान समय मे नाटक पुरना-धुरना तकनीकक सहयोग सं भ' रहल अछि. आब आन रंगमंच जेना मैथिली रंगमंच कें आधुनिकीकरण होबाक चाही. संगहि आश्वासन देलनि जे भविष्यमे अत्याधुनिक तकनीक केर उपलब्धतामे यथासंभव सहयोग प्रदान करताह. मंच संचालन नाट्य निर्देशक गंगा झा कएलनि.
उद्घाटन समारोहक बाद टाटानगर सं आयल मैथिलीक चर्चित गायिका अंजू कात्यायन द्वारा किछु मैथिलीक गीत प्रस्तुत कयल गेल. अंजू जीक गीत पर दर्शक झुमैत रहल. हाथक थपड़ी अंजू जीक उत्साह बर्धन करैत रहल. महानगरमे एकटा आर मैथिली कार्यक्रमक आयोजनक बादो नाटकक आनन्द उठाबय लेल उपस्थित दर्शकक अप्रत्यासित उपस्थिती देखबा योग्य छल. अतेक पैघ प्रेक्षागृह केर निचला सीट के' कहय, उपरका तल्ला पर सेहो दर्शकक उमड़ैत भीड़ अपन स्थान धेने छल जे ई साबित कय रहल अछि कि नाटकक लोकप्रियता मे कमी नहि, वृद्धि भ' रहल अछि.
एहि अवसर पर उपस्थित गणमान्यमे रामलोचन ठाकुर, युगलकिशोर झा, दयानाथ झा, किशोरीकान्त चौधरी, भवनाथ झा, योगेन्द्र पाठक 'वियोगी' प्रमुख छलाह. (Report/Photo: भास्कर झा)
एहि अवसर पर उपस्थित गणमान्यमे रामलोचन ठाकुर, युगलकिशोर झा, दयानाथ झा, किशोरीकान्त चौधरी, भवनाथ झा, योगेन्द्र पाठक 'वियोगी' प्रमुख छलाह. (Report/Photo: भास्कर झा)


text:
क्रिसमसक भोर. निन्न फुजले छल कि मोबाइल गाबि उठल. साल्टलेक थाना सं कॉल छल -'आसुन, आपनार लोक एसेछे बिहार थेके'. हमरा आश्चर्य भेल छल आ हर्ख सेहो. थाना-पुलिसक चक्कर सं कने भयो लागल छल. मुदा बीतल किछु दिन मे कएल काज पर हिम्मति छल. भास्करजी कें फोन मिलओलहुं त' ओ देवघर मे रहबाक बात कहलनि. मुदा आश्वस्त केलनि जे 'चन्द्रकला'क परिजन कें रिसीव करबाक लेल ओमप्रकाश पहुंचि जेताह आ सभ काज भ' जेतैक. कनेक काल पर पुलिसक फोन अबैत रहल आ ओ डपटैत रहल. मुदा किछु कॉलक बाद फोन आएब बन्न भ' गेल. मने ओमप्रकाश पहुंचि गेल रहथि चन्द्रकलाक पति लग.
क्रिसमस सं लगभग एक मास पहिने भास्करजी महानगरक साल्टलेक क्षेत्र मे एक मैथिलीभाषी बूढ़ महिलाक रहबाक बात कहलनि जे लगभग पनरह बरख सं सड़कक कात मे गुजारा करैत रहल छल. एमकी जाड़ काटब ओकरा लेल चुनौतीपूर्ण भ' गेल छलैक. लगक दोकानबला सभ ओकर खियाल करैत छलैक आ सभ ओकरा ओकर गाम पठयबाक बात करैत छलैक. बेर-बेर पुछने बुढ़िया गामक नाम बेतौना (बेनीपट्टी) कहैत छलैक. ओ कोना-किए एतय आबि गेल छल से स्पष्ट नै भ' सकल छल.
हम कने कछमछा क' एहि विषय कें बिसरा जेना देलियैक. मने 'मन्डे टू फ्राइडे' केर व्यस्तता मे ओझरा गेलहुं. पुनः भास्करजी केर फोन आएल. जाड़ बढ़ल जा रहल छल आ बुढ़िया खाना-पीना कम क' देने छल. बीड़ीक इलम बेस छलैक ओकरा आ से जखन-तखन धूकैत रहैत छल. मुदा खाल (धार) कातक शीतलहरी बीड़ी धुआं पर काटब संभव नै.
दू बेर जा क' बुढिया सं गप्प केलहुं आ ओकरा विषय मे किछु डिटेल एकत्र केलहुं. गाम पर बड़का भैया (सरपंच त्योंथ) कें विषयक जानकारी देलियनि. संयोग जे त्योंथ सरपंच वशिष्ट कुमार झा संरपंच संघक कोषाध्यक्ष छथि आ हुनका लग सभ पंचायतक सरपंचक संपर्क सूत्र उपलब्ध छलनि. ओ बेतौनाक सरपंच शौकत अली नूरी केर सूत्र देलनि. शौकत साहब सं जखन संपर्क केलहुं त' ओ पूरा सहयोग केर भरोस देलनि. तीन-चारि बेर गप्प भेलाक बाद आ कनेक छानबीनक बाद शौकत बाबू चन्द्रकलाक घरक पता लगा लेलनि. चन्द्रकला कछड़ा बस्तीक विलास पासवान (70 वर्ष) केर पत्नी छल जे पनरह बरख पूर्व घर सं निकलि गेल छल.
आब हमरा बुढ़ियाक पोता सं फोन पर गप्प होमए लागल छल. ओ हमरा सं अपन पितामहीक सम्बन्ध मे निजगुती चाहि रहल छल. नाना प्रश्न, नाना संधान करब शुरू केलक. हमरा ई सभ असहज लागि रहल छल. हम ओकरा डपटैत कहलियैक जे अहांक पितामहीक सुधि देलहुं से अपराध भेल. लेबए एबैक त' नीक, नै त' जेना-तेना जीबिये रहल छै बुढ़िया.
एम्हर भास्करजी कें एहि संबंध मे अपडेट देइत रहल छलहुं आ ओ स्थानीय नीक लोक ओमप्रकाशजी कें अपडेट देने जा रहल छलाह. ओमप्रकाशजी समाजसेवी छथि आ पिछड़ल सभक मदति लेल समर्पित रहैत छथि. यएह बुढियाक विषय मे भास्करजी कें बतओने छलाह आ तखने ओ एहि विषय मे पड़ल छलाह. ओमप्रकाशजी थाना -पुलिसक कागजी विधान क' बुढ़िया कें ओकर पति संग विदा क' देलनि.
जानकारी भेटल जे पनरह साल पहिने चन्द्रकलाक एकटा पुत्रक असामयिक निधन भ' गेलैक आ ओ विक्षिप्त जकां भ' गेल. एहने मे ओ गाम सं विदा भ' गेल छल. कोना-कोना ई कलकत्ता आएल आ कोना पनरह बरख रहल से एखनो एक बुझौअलि अछि. मुदा ओ पति कें देखिते माथ पर नुआ ध' नेने छल आ प्रसन्न भेल छल. एतबे नै दोकानबला सभक पत्नी सभ चन्द्रकला कें माएतुल्य बुझैत छल आ कपड़ा-लत्ता, इदाइ-विदाइ संग विदा केलक.
आपसी कम्यूनिकेशन सं नरक सन जिनगी जीबैत चन्द्रकला अपन गाम अपन लोकक मध्य पहुंचि गेल. एहन कतेको चन्द्रकला महानगरक चकचोन्हीं मे नारकीय जिनगी बिता रहल होएत. सैकड़ो सामाजिक संस्था बड़का-बड़का बात करैत चंदा उगाही करबा मे लागल होएत मुदा केओ चन्द्रकला सन-सन नचार लोकक सुधि लेबा मे रुचि नै देखबैत अछि. ओमप्रकाशजी सनक एक-एकटा व्यक्ति बड़का-बड़का काज करैत देखल जाइत छथि त' मानवता जीबैत अछि से निजगुती होइछ. मामिला मे सरपंच द्वय वशिष्ट कुमार झा, शौकत अली नूरी आ साहित्यिक मित्र भास्करजी केर तत्परता आ सहयोग प्रशंसनीय अछि.


text:
ममता बनर्जी जेहिआ सं रेलमंत्री बनलीह तेहिआ सं रेल दुर्घटना मे करीब 250 लोक मारल जा चुकल छथि. 15 मास मे 250 लोक कम नहि होएत अछि. रेल मंत्रालय सं बेसि टाइम हुनकर पश्चिम बंगालक राजनीति मे गुजरय छनि. हुनकर नजर रायटर्स बिल्डिंग पर लागल छनि. अगर एतबे छनि तं ओ रेलमंत्री पद छोड़ि किएक नहि छथीह? मनमोहन सरकार के सेहो मजबूरी जे हुनका किछ कहि नहि सकैत छथिन्ह. अगर एतबे मजबूरी छनि तं बिना विभाग के मंत्री बना देथुन्ह जेना कि तरुण विजय जीक कहनाय छनि.
लालूजी ओर पासवान जी सेहो कहलखिन्ह जे ममता जी या त रेल मंत्रालय पर ध्यान देतीह या पश्चिम बंगाल पर. अपन राजनीति के कारण ओ लोक के बलि पर किएक चढाबय छथिन्ह. लालूजी कहलखिन्ह जे जेहिआ सं ममता जी रेलमंत्री बनलीह तेहिआ सं रेल हादसा बढ़ल अछि. असल में सभ मंत्रालय मे टाइम नहि द पाबय के कारण अछि. बस हुनका एतबा रहय छनि जे पश्चिम बंगाल के लेल कोन रेल प्रोजेक्ट शुरू कएल जाए जेहि सं वोट मिलय. वोटक राजनीति मे लोक पिसा रहल अछि. बंगाल के चक्कर मे बिहारक उपेक्षा सेहो भs रहल अछि.
एहन मे बिहारक मुख्यमंत्री नीतीश कुमार राजनीति चमकाबय के चक्कर मे लालूजी पर आरोप लगाबय छथिन्ह. ममता सं बिहारक लोक ओहिना खिसिआएल अछि. नीतीश जी बेसि पक्ष लेथिन्ह तं चुनाव बेसि दिन नहि छनि...ममता के पक्ष लेनाय उल्टा पड़ि सकय छनि.अहां अपन राय जरूर भेजब जे कि होबाक चाही?


text: बॉलीबुड में अपन लेखनशक्तिक माध्यम सं अपन महत्वपूर्ण स्थान बना ब बला व्यक्तित्व राजशेखर मिथिलाक सपूत छथि। मधेपूराक एकटा किसान परिवार में हिनकर जन्म भेलनि आ कोशीक माटि फ़ांकि कय पैघ भेला। दिल्ली विश्वविद्यालय के किरोड़ीमल कॉलेज (केएमसी) से हिंदी साहित्य में बीए और फिर एमए कर के उपरान्त नाट्य संस्था “द प्लेयर्स” सां अभिनेता और निर्देशक क रुप में जुरला। समयक क्रम में फ़िल्म लेखनक क्षेत्र में प्रवेश केलाह। बीच बीच में फ़िल्म में से हो छोट मोट भूमिका करैत गेळा जेना फ़िल्म “अनवर “। “तन्नू वेड्स मन्नू” क कर्णप्रिय गीत लिख ला सं हिनका अप्रत्याशित सफ़लता भेटलनि। सम्प्रति किछु फ़िल्मक स्क्रिप्ट आर गीत लिख में व्यस्त छथि। संगे अपन फ़िल्मअक निर्माण पर से हो कार्य कय रहल छथि।


text:
महिला कऽ स्वास्थ्य
महिला कऽ स्वास्थ्य महिलासभक स्वास्थ्य कऽ संदर्भित करैत अछि, जे बहुत अद्वितीय तरिकामे पुरुषसभ अलग होएत अछि। महिला स्वास्थ्य जनसंख्या स्वास्थ्य कऽ एक उदाहरण छी, जत् स्वास्थ्य द्वारा परिभाषित "भौतिक, मानसिक आ सामाजिक भलाई कऽ स्थिति कऽ रूपमे परिभाषित कएल गेल अछि आ केवल बीमारी या अशुद्धता कऽ अनुपस्थिति" । अक्सर साधारणतया महिलासभ प्रजनन स्वास्थ्य कऽ रूपमे मानैत, बहुत समूहसभ कऽ महिलासभक समग्र स्वास्थ्य संग सम्बन्धित व्यापक परिभाषा कऽ लेल तर्क करैत अछि, "महिलासभ कऽ स्वास्थ्य" रूपमे बेहतर। ई मतभेदसभ विकासशील देश मे थप होएत महिलासभ, जेकर स्वास्थ्य ओसभक जोखिम आ अनुभवसभ सेहो समावेश करैत अछि, थप विनाश होएत।


text:
कांग्रेस क राष्ट्रीय महासचिव राहुल गांधी बिहार मे सत्तासीन राजग पर बिहार शाइनिंग क झूठ प्रचार करबाक आरोप लगौलथि अछि। ओ कहला अछि जे 2004 मे कांग्रेस क खिलाफ राजग चुनाव लड़ने छल ओहि समय मे इंडिया शाइनिंग यानि चमकैत हिंदुस्तान क नारा देने छल, मुदा चुनाव मे देश क जनता बता देलक जे किसान, पिछडा, दलित आ आदिवासी क हिंदुस्तान एखन नहि चमक रहल अछि। गांधी कहलथि जे जखन धरि देश मे एकटा गरीब अछि, देश कोना चमकि चकैत अछि, कांग्रेस हरदम इ बुझैत अछि जे देशक असली चेहरा की अछि आ ओकर हल लेल काज करि रहल अछि।
राहुल गांधी कहलथि अछि जे ओ दिन कोना लौटत जखन एक बेर फेर देश इ देखबाक बाट ताकत जे बिहार आ उत्तर प्रदेश की करि रहल अछि, किया कि बिहार देश कए दिशा दैत रहल अछि। पिछला 25 साल मे बिहार अपन इ रोल नहि निभा रहल अछि। जाति धर्मक आधार पर वोट करबा स बिहार कतहु पाछु छुटि गेल, एहि बेर बिहार लेल वोट करू। कांग्रेस कोनो जाति या धर्मक संग नहि अछि, इ हिंदुस्तान आ बिहारक संग अछि। ओ कहला जे आन दल जाति क नाम पर लोक कए लड़ा रहल अछि, मुदा कांग्रेस एहन काज कहियो नहि केलक आ आगू सेहो केवल विकास क राजनीति करै चाहैत अछि, जाति क नहि।
अहां मे क्षमताक अभाव नहि अछि। अहां सब हिंदुस्तान कए बना देलहुं अछि। बिहार कए सेहो बना सकैत छी, मुदा बिहार मे अहां सब कए जाति आ धर्मक आधार पर बांटि देल गेल अछि। अहां सब कए एकजुट करबाक काज केवल कांग्रेस क सकैत अछि। अहां सब एकजुट होएब तखने बिहारक विकास भ सकैत अछि।
कांग्रेस शासित प्रदेश स बिहारी मजदूर कए खदेड़बा पर राहुल गांधी कहला जे कांग्रेस मानैत अछि जे इ देश सबहक छी, अगर बिहारी नहि होइते त पंजाब विकास क पथ पर नहि दौड़ि सकतए। मुदा जदयू आ शिवसेना मे गठजोड अछि आ मनसे सेहो एहि विचारधारा क पार्टी अछि, ओ नारा देलथि- एक हिन्दुस्तान, सबहक हिन्दुस्तान। कांग्रेस कोनो दू राज्य मे कोनो अंतर नहि मानैत अछि। जहिना बिहारी लेल पंजाब अछि, तहिना पंजाबी लेल बिहार। कियो कतहु रहि सकैत अछि काज कए सकैत अछि।
अहां सबहक मेहनत स आइ देश मे टकाक कोनो कमी नहि अछि, केंद्र बिहार कए टका सेहो द रहल अछि, मुदा ओ टका अहां तक नहि पहुंच रहल अछि। इ गप हमहु बुझैत छी आ नीतीश जी सेहो खूब जनैत छथि।
नीतीश जी कहैत छथि जे बिहार मे विकास भेल अछि। जखन कि हम आ अहां दूनू गोटे जनैत छी जे खेत मे बिजली आ पाइन नहि अछि। हम पूछैत छी जे आखिर बिहार क विकास भ रहल अछि त अहां घर-बार छोड़िकए बाहर किया जा रहल छी? अहांक घरक चूल्हा रोज किया नहि जरैत अछि? इलाका मे बाढ़िक तबाही किया मचल अछि? सब साल केन्द्र सरकार जेे टका दैत अछि ओ कतए खर्च भ रहल अछि?
राहुल गांधी कहला जे केन्द्र मे एनडीए क सरकार छल, तखन बिहार कए पांच साल मे 50 हजार करोड़ टका भेटल। कांग्रेस क सरकार बनला पर इ राशि दोगुना करि देल गेल। मुदा, राज्य सरकार एकरा ठीक ढंग स खर्च नहि केलक। दुख क गप अछि जे अहांक टका अहां तक नहि पहुंच सकल।
ओ कहला जे कांग्रेस विकास क सरकार चलबैत अछि। कईटा कांग्रेस शासित राज्य एकर उदाहरण अछि। ओ कहला जे मनरेगा स इ साबित भेल जे कांग्रेस आम आदमी क सेहो सरकार अछि।
राहुल कहला जे जदयू कहैत अछि जे ओ भाजपाक दू टा नेता कए बिहार नहि टपए देताह। हमर मानब अछि जे इ कोनो दूटा नेताक गप नहि अछि एकर संबंध विचारधारा क स्तर पर अछि। आ हम एहि विचारधारा क खिलाफ छी।
अपन करीब बीस मिनट क भाषण मे राहुल गांधी लोक स कांग्रेस कए फेर स सत्ता मे अनबाक आ जाति आधारित सियासत कए ध्वस्त करबाक गुजारिश केलथि।


text:
नवका- पुरनका लेख सर्च करु...
मनमोहन आओर कासमी जी के साहित्य अकादमी पुरस्कार
एहि साल के साहित्य अकादमी पुरस्कार के घोषणा करि देल गेल अछि. ई साल जाएत-जाएत अपना सभ के लेल नवका साल के लेल विशेष खुशी द गेल. एहि बेर के साहित्य अकादमी पुरस्कार के लेल मैथिली भाषा सं स्व. मनमोहन झा आओर उर्दू सं प्रो. अबुल कलाम कासमी जीक चयन कएल गेलन्हि. मैथिल सभ के लेल एहि सं बेसि गर्व के गप आओर कि होतन्हि जे एहि बेर दू –दू टा सम्मान मिथिला मे आबि रहल अछि.
स्व. मनमोहन झा जी के ई पुरस्कार हुनकर कथा संग्रह ‘गंगा-पुत्र’ के लेल देल जएतन्हि. स्व, मनमोहन झा जीक जन्म मधुबनी जिलाक सरिसबपाही मे 1918 मे भेल छलन्हि आओर हुनकर निधन एहि साल 5 मई के भेलन्हि. हिनकर किताब मे अश्रुकण... वीर भोग्या... मिथिलाक निशापुर मे... गंगा-पुत्र आओर कथा यात्रा शामिल अछि. एकरे संग आनन्द मन्दाकिनी... संचियता आओर स्मारिका के संपादन सेहो कएने छथिन्ह.
प्रो. अबुल कलाम कासमी जी हमर ब्लॉक केवटी... दरभंगा के छथिन्ह आओर हुनकर उर्दू किताब ‘मआतिर तनकीदी रवैए’ के लेल ई सम्मान देल जएतन्हि. कासमी जी अखन अलीगढ़ विश्वविद्यालय मे मानविकी विभाग के एचओडी छथिन्ह. हिनकर किताब मे शायरी की तनकीद... आजादी के बाद... नावेल का फन... नजरियाती तनकीद आओर मशरकी शेरियत शामिल अछि. हिनका सं पहिने ओना दरभंगा सं एकटा आओर साहित्यकार मजहर इमाम के हुनकर शायरी के लेल साहित्य अकादमी पुरस्कार मिल चुकल छनि. सभ साहित्यकार के अगिला साल 16 फऱवरी के दिल्ली के कमानी ऑडिटोरियम मे सम्मानित कएल जएतन्हि.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text: मैथिली आओर अंग्रेजी के प्रकांड विद्वान डा. जयकांत मिश्र नहिं रहलाह. 3 फरवरी मंगल दिन इलाहाबाद मे हिनकर निधन भs गेलन्हि. जयकांत जी 87 साल के छलाह. महामहोपाध्याय उमेश मिश्र जीक पुत्र डा. जयकांत मिश्र जीकक जन्म 22 दिसंबर 1922 के मधुबनी जिला के गजहरा गाम मे भेल छलन्हि. डा. मिश्र मैथिली साहित्यक इतिहास 'ए हिस्ट्री आफ मैथिली लिटरेचर' लिखय वाला पहिल साहित्यकार छलाह. जयकांत जी इलाहाबाद विश्वविद्यालय मे अंग्रेजी शिक्षक आ विभागाध्यक्ष छलाह. 1963 मे इलाहाबाद मे मैथिली पत्र... पत्रिका के प्रदर्शनी लगएलाह जेहि मे ओहि समयक भारत के प्रधानमंत्री पं. जवाहरलाल नेहरू सेहो आएल छलखिन्ह. जकर बाद 1965 में मैथिली के साहित्य अकादमी मे शामिल कएल गेल. मिश्रजी साहित्य अकादमी मे मैथिलीक प्रतिनिधि सेहो छलाह आ आजीवन मैथिलीक विकास के लेल लागल रहलाह. 1982 मे इलाहाबाद विश्वविद्यालय सं रिटायर भेलाह के बाद चित्रकूट ग्रामोदय विश्वविद्यालय सं जुड़ि गेलाह. हिनकर लिखल किताब मे कीर्तनिया ड्रामा... फोक लिटरेचर ऑफ मिथिला आओर ए हिस्ट्री आफ मैथिली लिटरेचर शामिल अछि. हिनकर निधन के समाचार मिलतहि समस्त मैथिल लोक शोक के लहर मे डूबि गेलाह. अंतर्राष्ट्रीय मैथिली परिषद के धनाकर ठाकुर जी हुनकर निधन पर शोक जताबैत कहलथिन्ह जे मैथिली के विकास मे जयकांत जीक बड़ पैघ हाथ छनि. मैथिलीक विकास के लेल ओ गाम...गाम...घऱ...घर एक कएने रहलाह. गाम-गाम घुमि मैथिली आंदोलन चलएलाह. ईश्वर हुनकर आत्मा के शांति प्रदान करथिन्ह.


text:
चे ग्वेभारा
अर्नेस्तो "चे" ग्वेभारा स्पेनी उच्चारण: [ˈtʃe ɣeˈBaɾa]) (जन्म:१४ जून १९२८ – ९ अक्टूबर १९६७), अर्जेन्टीनाक मार्क्सवादी क्रांतिकारी छल जे क्यूबाक क्रांतिमे मुख्य भूमिका निभाएने छल । हिनका एल चे अथवा केवल चे सेहो कहैत छल । ओ डाक्टर, लेखक, गुरिल्ला नेता, सामरिक सिद्धान्तकार आ कूटनीतिज्ञ सेहो छल , जे दक्षिणी अमेरिकाक बहुत राष्ट्सभमे क्रांति ल्या ओ देशसभके स्वतन्त्र बनाओल प्रयास केलक । मृत्युपछा उनकर मुख सारा संसारमे सांस्कृतिक विरोध एवं वामपंथी गतिविधिसभक कऽ प्रतीक बनल ।[२]
सन्दर्भ सामग्रीसभ[सम्पादन करी]
- ↑ १.० १.१ Unknown, Autor, "Guevara, Che", Encyclopædia Britannica Online, अन्तिम पहुँच ३० सितम्बर २००१।
- ↑ Casey 2009, p. 128.
बाह्य जडीसभ[सम्पादन करी]
- ग्वेभारा मरल समयक तस्विर ओ मारिएल ४७ वर्ष पछा सार्वजनिक- नेपाली हेडलाईन्स
- चे ग्वेराक चालीसौं बरसी - बीबीसी हिन्दी


text:
चन्द्र-ग्रहण ( Chandra grahan ) - खट्टर ककाक तरंग - हरिमोहन झा |
चन्द्र-ग्रहण
(खट्टर ककाक तरंग)
ओहि राति चन्द्र-ग्रहण लागल रहैक । सौंसे गामक लोक उमड़ि कऽ बड़का पोखरि में स्नान करैत छल । ओम्हर खट्टर कका अपना दलान में बैसल घूर तपैत रहथि । हम जा कऽ कहलिऎन्ह- खट्टर कका, ग्रहण स्नान नहिं करबैक ।
खट्टर कका बजलाह – हौ, ई पूस मास ! पाला पड़ैत ! ताहि में आधा रातिकऽ हम नहाउ गऽ ? से कि हमरा कुकुर कटने अछि ?
हम कहलिऎन्ह - देखिऔक त स्नानक हेतु केहन भेड़ियाधसान मचल छैक?
खट्टर कका सिहरैत बजलाह - हे नारायण ! ई सन सन बसात ! ई कनकन पानि ! कनेक छूबी त आङुर बर्फ बनि जाय ! ताहि में ई सहस्रो नर-नारी भरि छाती पानि में ठाढ छथि ! कतेको बुद्धिमान एकटंगा देने छथि । बच्चा सभ ठिठुरि रहल अछि । मर्द सभ सर्द भऽ रहल छथि । कोमलांगी सभ कठुआ रहल छथि । पुरबैया क लहरा तीतल नुआ कैं चीरि कय युवती क छाती छेदि रहल छैन्ह । वृद्धागण थरथर काँपि रहल छथि तथापि पुण्यक लोभें सभ केओ ठेल मठेला करैत आगाँ बढल जा रहल छथि । हाय रे धर्म प्राण देश !
हम पुछलिऎन्ह - खट्टर कका, अहाँ नहिंए नहैबैक ?
खट्टर कका बजलाह – हौ, चन्द्रमा पर पृथ्वीक छाया पड़ल छैन्ह । किछुकाल मे, अपने हटि जैतैन्ह । ताहि खातिर हम किऎक पानि में डूबू ? सौंसे गामक संग हमहूँ बताह भऽ जाउ ?
हम कहलिऎन्ह - खट्टर कका, ओम्हर बोच बाबू कें देखिऔन्ह । कोना मूँह झपने जप कऽ रहल छथि ! हुनका एहि बेर ग्रहण देखबाक नहिं लिखैत छैन्ह। तैं उपर नहिं तकैत छथि ।
खट्टर कका - तकताह त की हैतैन्ह ?
हम - मृत्यु ।
खट्टर कका - मृत्यु त एक दिन हैबे करतैन्ह । ओ कि मुँह झपने मानतैन्ह ?
हम - राशि क विचारे मृतु फल लिखैत छैन्ह ।
खट्टर कका बजलाह – हौ, हम त नेने सॅं सभटा ग्रहण देखैत एलहुँ अछि । ओहि में कतेको मृत्ययोग पार कऽ चुकल हैब । कहियो ओं सों सोमाय नमः नहि जपलहुँ । परन्तु राशिक फल कहाँ घटित भेल ? यदि सरिपहुँ एना होइतैक त अफगानिस्तान, बलूचिस्तान, तुर्किस्तान, इंगलिस्तान - सभ एखन धरि कबिस्तान बनि गेल रहैत। केवल आर्यावर्त में बोच बाबू सन बुद्धिनिधान पृथ्वीक सोभा बढबैत रहितथि । `` ` `` ` ` ` परन्तु एहि देशक दिग्गज लोकनि कैं के बुझाबौ ?
हम - खट्टर कका, तखन एतेक रासे जे ग्रहण फल लिखैत छैक से कपोल-कल्पिते छैक ?
खट्टर कका – तों अपने विचारि कऽ देखह । राशिक अनुसार तोरा काकी कैं एहिबेर की फल बहराइत छैन्ह ? स्त्रीनाश ! फल बनाबऽ बला कैं एतबो ध्यान नहिं रहलैन्ह जे ई फल स्त्री, बालक ओ ब्रह्मचारी में कोना घटित हेतैन्ह ? हौ, बारहटा राशि में आठ टा क फल जानि बूझि कऽ अनिष्टे राखल गेल छैक । कोनो में व्यथा, कोनो में चिन्ता, कोनो में घात, कोनो में माननाश ! से जौं नहिं रहितैक त लोक काबू में कोना अबितैन्ह ? बूझह त ई ग्रहण चन्द्रमा कैं नहि लगैतछैन्ह । हमरा सभ कैं लगैत अछि ।
हम - से कोना ?
खट्टर कका - प्रथम त ई जे ग्रहण होइतहि हमरा लोकनि कैं अशौच लागि जाइ अछि । जेना जन्माशौच, मरणाशौच , तहिना ग्रहणाशौच ! एक पहर पहिनहिं सॅं भानस भात बन्द ! तदुपरान्त सभटा घैल-पातिल बाहर फेंकू । तीन तीन बेर स्नान करू । जनउ बदलू । और जौं अनिष्ट फल हो त शान्ति कराउ, जप करू, ब्राह्मण कैं दान दक्षिणा दिऔन्ह । हौ, ई सभटा बूझह त लेबक हेतु बनलैक अछि । एहि देश में 'ग्रहण' क अर्थे होइ छैक लेनाइ ।
हम कहलिऎन्ह - खट्टर कका, ई त बेश कटगर कहल ।एतबहि में डोम सभ हल्ला उठौलक - ग्रहणदान ! ग्रहण दान !
खट्टर कका बजलाह – देखह, राहुक भाइ- बन्धु कोना अपन कर उगाहक हेतु दौड़ि रहल छथि । जखन रिशवत भेटि जैतैन्ह तखन सिफारिश कऽ कऽ चन्द्रमा कैं छोडबा देथिन्ह । ता चन्द्रमा राहुक दाँत तर पड़ल किकियाइत रहथु । तैं देखैत छह ने ? कतेक रुपैया अठन्नी बरसि रहल अछि ? हाय रे हमरा सभक बुद्धि !
हम - खट्टर कका, तखन अहाँक की विचार जे ई सभटा व्यर्थ थीक ?
खट्टर कका - व्यर्थ त थीके । आइ सम्पूर्ण देश में धमगज्जर मचैत हैत । सिमरिया में , दशाश्वमेघ मे, त्रिवेणी संगम में - लाखक लाख नरमुंडक समुद्र लहराइत हैत । ओहि में कतेक वच्चा हेराएत, कतेक बुढी पिचा कऽ मरतीह , कतेकयुवती मर्दित होइतीह, तकर ठेकान नहिं । और ई सभटा धर्मक नाम पर हैत । एहन धरमधकेल और कोनो देश में भेटतौह ? जहाँ युरोप अमेरिका कैं एकोपाइ खर्च नहिं हेतैक, तहाँ हमरा देश में आइ करोड़ो रुपया भुरकुस भऽ जायत। हमरा लोकनि केवल छाया क पाछाँ दौरय जनैत छी यदि एतबा टाका ठोस पृथ्वी में लगबितहुँ त आन देश सॅं अन्न नहिं माङ्गय पड़ैत । परन्तु की कहै छह? एहि देश में त सभ बात विचित्रे छैक । पेट में अन्न नहिं रहौक, डाँड़ में दम्मनहिं रहौक, तथापि सभ केओ स्वर्ग जैबाक हेतु फाँड़ कसने ।
हम कहलिऎन्ह - खट्टर कका, एही धर्मान्धताक कारण कुंभस्नान मे कतेक गोटाक प्राण गेलैन्ह ।
खट्टर कका – हौ, मुर्खताक कुंभ भरि गेने एहिना होइत छैक ।
हम - खट्टर कका, एहि देश मे एतेक मुर्खता कोना पसरलैक ?
खट्टर कका- बेसी अगुताइ त ने छौह ? तखन बैसि जाह । एहि देशक मूर्खताक प्रधान कारण थिकाह पंडित लोकनि ।
हम - खट्टर कका, अहाँ त आश्चर्ये बजैत छी । पंडित कतहु मुर्खताक कारण होथि ?
खट्टर कका - हम सत्ये कहैत छिऔह । पंडित लोकनि कैं संयोगवश एकटा विद्या हाथ लागि गेलैन्ह - ग्रहण क ज्ञान । आइ-काल्हि त विज्ञानक साधारणो विद्यार्थी गणित द्वारा एतबा जानि जाइ अछि । परन्तु ताहि दिन ई वस्तु अलौकिक चमत्कार कऽ कऽ बुझना गेल । फलस्वरूप पंडित लोकनि ग्रहण क नाम पर ग्रहण करय लगलाह । सूर्य-चन्द्रमा सोना-चानी बनि गेलथिन्ह । इ विद्या बूझहत हुनका हेतु कामधेनु सिद्ध भऽ गेलैन्ह । दूनू हाथे दूहय लगलाह । लोक कैं हुनका पर अखंड विश्वास जमि गेलैक । "जखन आकाशक हाल ई पहिनहि बूझि जाइत छथि तखन पृथ्वीक हाल किऎक ने बुझताह ?” पंडितो सभ तेहन क्रम बनौलन्हि जे "हम सभटा भविष्य जनैत छी तों खर्च करह । हम गणनाकय सभ बात कहि देबौह ।" बस चन्द्रग्रहण क संग-संग पाणिग्रहणो क हाल कहय लागि गेलथिन्ह । साधारण जनता त मूर्ख छले । पंडित लोकनि और निपट्ट बना देलथिन्ह । सभ बात में ग्रह क फेऱ लगा देलथिन्ह ।
हम - से किऎक, खट्टर कका ?
खट्टर कका - लेबक हेतु । सेहो केहन चमत्कार-पूर्वक ! चन्द्रमा ओ शुक्र क नाम पर उज्जर रंगक पदार्थ – जेना उज्जर चाउर, उज्जर वस्त्र, उज्जर बरद, चानी, मोती,दही, कपूर । शनि केतु क नाम पर कारी रंगक पदार्थ –जेना कारी तिल, कारी उरीद, कारी कंबल , कारी छागर, कारी मणि । सूर्य ओ मंगल क नाम पर लालवस्तु जेना- सोना, गहूम, मसुरी, गुड़, केसर, सोन, लाल वस्त्र, लाल गाय, लाल मणि । हौ, हमरा त ई सभ कविता जकाँ बुझि पडैत अछि ।
हम - परन्तु यजमान लोकनि कैं त ई कविता बड्ड महग परल हेतैन्ह ।
खट्टर कका- ताहि में कोन संदेह ? ओना त केओ अपना मने एक सितुआ घी नहि दितैन्ह । चन्द्रमाक नाम पर घृतक घैले समर्पण करय लगलैन्ह । देखह, घृत लेबक हेतु केहन सुन्दर श्लोक बनाओल छैक -
घृतकुंभोपरि निहितं शंखं नवनीतपूरितं दद्यात ।
नाड्यादिदोषशान्त्यै द्विजाय दोषाकरग्रहणे ॥
अर्थात "चन्द्रग्रहण में घृतक घैल पर शंख में माखन भरि कऽ ब्राह्मण कैं दान करय त नारी-शान्त होइक ।" पंडित लोकनि तेना कऽ यजमानक नाड़ी अपना मुट्ठी में कैलन्हि जे यजमान भरि जन्म अनाड़ी बनल तहि गेलाह । केवल नाड़िए नहिं , यजमानक नारी सेहो पंडित क मुट्ठी में आबि गेलथिन्ह । तेहन पंचांग क जाल पसारल गेल जे यजमान-यजमानिनीक पाँचो अंग ओहि में फँसि गेलैन्ह ।
हम - खट्टर कका, अहाँ त अलंकारे में गप्प करैत छी ।
खट्टर कका- अलंकारे नहिं , यथार्थ कहैत छिऔह । ई पंडित लोकनि यजमानिनीक केश पर्यन्त अपना हाथ में कऽ लेलथिन्ह ।
हम - से कोना ?
खट्टर कका- देखह, एखन धरि पंचांग में स्त्रीगणक केश बन्हबाक मुहुर्त छपि रहल अछि ।
हम - खट्टर कका, हमरा विश्वास नहिं होइत अछि ।
खटर कका सीरम तर सॅं 'मिथिलादेशीय पंचांगम' बहार कैलन्हि । बजलाह-तखन देखि लैह । प्रारम्भहि में स्त्रीणां केशबंधन मुहुर्तः । अश्विनी, आर्द्रा, पुष्य,पुनर्वसु नक्षत्रेषु । हम पुछैत छिऔह जे भरणी , कृतिका, रोहिणी, मृगशिरा नक्षत्रेषु किऎक नहिं ? यदि कोनो स्त्री रोहिणी नक्षत्र में खोपा बान्हि लेतीह त एहि में पंडितक की बिगड़ि जैतन्हि ? जखन ओ अपन टीक पतडा़ देखि कऽ नहिं बन्है छथि त स्त्रीगण किऎक पतड़ा देखि कऽ अपन केश बन्हतीह ?
हम - खट्टर कका, हमरा नहिं जानल छल जे इहो सभ बात पतडा़ में लिखल रहैत छैक ।
खट्टर कका बजलाह - पंडित लोकनि और लिखताहे की ? चूल्हि कहिया गाड़ल जाय, नवबधु कोन दिन भानस में जाथि, प्रसूती कोन तिथि में नख कटाबथि , कोन लग्न में स्नान करथि , कोन समय लहठी पहिरथि, कखन स्तन पान कराबथि, और कोन देशक कलेंडर में एहन एहन बात भेटतौह ?
हम - खट्टर कका, ई सभ की वास्तव में लिखल छैक ?
खट्टर कका पतडा़ हमरा हाथ में दैत बजलाह - तखन तों अपने आँखि सॅं देखि लैह । केहन बडका पुच्छर में देल छैक ! चिल्हिका-स्थापनम। नववध्वाः पाकारम्भः । प्रसूतीनां कखछेदनम । सूती-स्नानम् । स्त्रीणां लाक्षाभरणधारण्म। शिशोः स्तनपानम् । सभक मुहूर्त देल छैक । और अपना देशक बड़का-बड़का पंडित एकर अनुमोदन-कर्त्ता छथि । देखह केहन केहन लब्ध प्रतिष्ठ धौतपरीक्षोत्तीर्णक नाम एहि पर छपल छैन्ह !
हम - खट्टर कका, एहन एहन मौगियाही बात में पंडित लोकनि कैं पड़बाक कोन प्रयोजन ? हुनका लोकनि कैं अधिक महत्वपूर्ण विषय में बुद्धि लगाबक चाहिऎन्ह ।
खट्टर कका- हौ, एहि देशक पंडित तेहन पुरुखाह रहितथि त कनितहुँ किऎक ? परन्तु ई लोकनि त 'स्त्रीणाम् अङ्गस्फुरणफलम्' में अपन पाण्डित्य खर्च करैत छथि ! स्त्रीक जाँघ फरकैन्ह त स्वामीक दुलार भेटैन्ह, डाँडक समीप फरकैन्हत नीच सॅं प्रेम होइन्ह, नाभि फरकैन्ह त पतिक नाश होइन्ह , स्तन फरकैन्ह त विजय होइन्ह । पंडित हिनका लोकनिक अंग अंग जकडि नेने छथिन्ह । तेहन पंचांग बना कय उपर सॅं धऽ देने छ्थिन्ह जे समाज कैं अर्धांग मारि देने अछि ।
हम - परन्तु पंचांग में महत्वोक बात त रहैत छैक । यथा वृष्टियोग, वर्षफल। खट्टर कका मुसकुराइत बजलाह - तखन एही वर्षक फल देखह । एहिबेर‘पराभब' नामक संवत्सर लिखैत छथि, जकर फल - पीडिताश्च प्रजाः सर्वे भयभीता पराभवे ।अर्थात प्रजा पीड़ित रहथि; सभ केओ भयभीत रहथि ।
हम - तखन त वर्षफल बड्ड अधलाह छैक ।
खट्टर कका - थम्हह । वर्षेश वृहस्पति छथि, तिनकर फल -
विप्रा यज्ञरता भवन्ति तपसा शस्यैः क्षितिर्व्यापिता
राजा मन्त्रियुतो गजैश्च महिषैर्देशः समृद्धालयः ।
रोगं ध्नन्ति सुवृष्टयः प्रतिदिनं क्रूरा विनश्यन्ति वै
चौरव्याघ्रभुजंगमाश्च बहुधा नश्यन्ति जीबेऽब्धपे ॥
भावार्थ ई जे अन्न-पानि गाय-महिष सॅं देश समृद्धिशाली रहय, खूब वृष्टि होय,रोग चोर ओ हिंसक जन्तुक नाश हो, राजा-ब्राह्मण अपना कर्म में संलग्न रहथि।
हम - तखन त वर्षफल बड्ड बढिया भेल । प्रजा क कोनो बातक कष्ट नहिं रहतैक ।
खट्टर कका - थम्हह । एहिबेर 'संबाहक' नामक सूर्य छथि । तिनकर फल -
आदित्ये बहुवित्त नाशनपरा लोका ज्वरव्याकुलाः ।
मेघानां जलहानिरेव महती शस्यस्य नाशो ध्रुवम ॥
अर्थात एहि वर्ष धनक नाश हैत, लोक ज्वर सॅं पीड़ित रहत, मेघ नहिं बरसत और अन्न नहिं होयत ।
हम - आहि रौ बाप ! ई त सभटा अधलाहे भेल । रौदी ओ अकाल सॅं लोक तबाह भऽ जायत ।
खट्टर कका - थम्हह । एहि बेर 'संबर्त्तक' नामक मेघ छथि, तिनकर फल -
संबर्त्तके महावृष्टिः शस्यवृद्धिकरी शुभा ।
जलपूर्णा मही नित्यं जलदेर्वेष्टतं नभः ॥
अर्थात एहि वर्ष अत्यन्त वृष्टि हैत, खूब अन्न उपजत, पृथ्वी जलमय भऽ जैतीह और आकाश में सभ दिन मेघ लगले रहत ।
हम - खट्टर कका, ई त ततेक रंगक बात लिखल छैक जे बुद्धिए नहिं काज करैत अछि ।
खट्टर कका- यैह त तारीफ छैक । ई जाल तेहन कौशल सॅं बूनल छैक जे केओ पकडि़ये नहि सकैत अछि । देश में अतिवृष्टि भेल त 'संवर्त्तक' नामक मेघक फल थीक । अनावृष्टि भेल त 'संबाहक' नाम सूर्यक फल लिखने छलहुँ । देशमें कतहु अतिवृष्टि कतहु अनावृष्टि भेल, त 'हम दूनू तरहक फल लिखने छलहुँ'। हौ, हिनका लोकनि सॅं पार पाएब कठिन ।
हम - परन्तु पंचांग में कतेक बात त एहनो त छैक जे देखि कय आन देशक विद्वान चकित रहि जाथि ।
खट्टर कका व्यंग्यपूर्वक बजलाह – हॅं , जेना पृथ्वी कोन समय शयन करैत छथि, कोन समय जागल रहैत छथि । अग्नि कोन दिन आकाश में रहैत छथि, कोन दिन पाताल में । कोन साल दुर्गाजी हाथी पर चढि कऽ अबैत छथि, कोन साल महफा में सवार भऽ कऽ । शिवजी कहिया बसहा पर रहैत छथि, कहिया गौरीक संग विहार करैत छथि ।
हम – शिवजी कहिया विहार करैत छथि सेहो पतड़ाबला जानि जाइत छथिन्ह ?
खट्टर कका- केवल जानिए नहिं जाइत छथिन्ह, ओहि समय पूजो करबैत छथिन्ह। देखह, श्रावण कृष्ण चतुर्दशी में पंचांगकार लिखैत छथि- कामविद्धो हरःपूज्यः।
हम - खट्टर कका, अहाँ त तेहन तेहन बात देखा दैत छी जे हमरा किछु जबाबे नहिं फुरैत अछि ।
खट्टर कका- जबाब की फुरतौह ? एहि देशक पंडित-ज्योतिषी प्रणम्य देवता थिकाह। एकटा दूरबिन आविष्कार करताह से त हेतैन्ह नहिं, घर में बैसल-बैसल “सम्मुखे चार्थलाभश्च वामे चन्द्रे धनक्षयः करैत रहताह । एही द्वारे जहाँ रूस-अमेरिका चन्द्रलोक पर पहुँचबाक तैयारी कऽ रहल अछि , तहाँ अमरा लोकनि एखन धरि हाथ में केरा लय चतुर्थी चन्द्राय नमः कय रहल छी !
हम - खट्टर कका, चन्द्रमाक नाम लेल त चन्द्रग्रहण मन पड़ि गेल । आइ चूड़ामणि योग थिकैक ।
खट्टर कका विहुसैत बजलाह – हॅं। आइ कतेक गोटा यजमान क घर चूड़ा ढाहताह । गोटेक कैं मणिओ हाथ लागि जाइन्ह त आश्चर्य नहिं । तखन चूड़ामणि योग में कोन सन्देह ? हौ, एहन एहन योग बनाबयबला चतुर-चूड़ामणि छलाह ।
हम - खट्टर कका, आइ कतेक गोटा मंत्रो लेताह ।
खट्टर कका- हॅं गुरु कान में एकबेर 'ह्रीं' कहि देथिन्ह और चेला सॅं भरि जन्म हींग चुअबैत रहथिन्ह । 'ह्री' क अर्थ छैक लज्जा, परन्तु ह्रीं कहबाक काल हुनका कनेको लज्जा नहिं होइ छैन्ह जे परतारि रहल छिएक । हौ, चेला मुड़बाक एहन सुगम तरीका कोनो देशबला बहार कैने छथि ?
हम - खट्टर कका, हम त एतीकाल गप्पे में बाझल रहि गेलहुँ । आब जाय दिय । कम सॅं कम उग्रासो त नहा ली ।
खट्टर कका बजलाह – हॅं , हॅं , अबश्य, अबश्य । एक डूब हमरो साँती लगौने अबिहऽ ।
हमरा उठैत देखि खट्टर कका पुनः मुसकुराइत बजलाह – चन्द्रमा क सर्वग्रास भेल छलैन्ह से त छुटलैन्ह। परन्तु एहि भारत-भूमिक जे सर्वग्रास भेल छैन्ह ताहि सॅं उद्धार होइन्ह तखन ने ! ई मुर्खता रूपी राहु कहिया हमरा लोकनिक पिंड छोड़ताह से के कहि सकैत अछि ? हम त ओहि उग्रासक बाट ताकि रहल छी। ई कहि खट्टर कका श्लोक पढय लगलाह -
भारतं चन्द्रवत ग्रस्तं मौर्ख्यरूपेण राहुणा ।
न जाने केन यत्नेन कदा मोक्षः भविष्याति ॥
Harimohan Jha Ki Kahaniya
Maithili Story
- asked 9 months ago
- B Butts


text:
फोर्ब्स
फोर्ब्स इन्कोर्पोरेसन एकटा निजी स्वामित्व भेल प्रकाशन तथा मिडिया कम्पनी छी । जकर प्रमुख प्रकाशन द्वि-साप्ताहिक पत्रिका फोर्ब्स छी जकर खपत सन् २०१४ अनुसार १० लाख सँ बेसी भऽ रहल अछि । ई पत्रिका मुलत: अर्थ, उद्योग, निवेश, आ मार्केटिङ विषयसभमे मूल लेख प्रकासन करैत अछि ।
कम्पनीक अन्य प्रकासनसभमे फोर्ब्स एसिया, फोर्ब्स लाइफ आ फोर्ब्स विमिन पत्रिकासभ अछि । ई वाहेक फोर्ब्सक चीन, क्रोएसिया, भारत, इन्डोनेशिया, इजरायल, कोरिया, पोल्याण्ड, रोमानिया, रूस आ टर्कीमे १० स्थानीय भाषाक अनुमतिधारी संस्करण रहल अछि । फोर्ब्स, फोर्ब्स एसिया आ कम्पनीकें दश अन्तर्राष्ट्रिय लाईसेन्सधारी संस्करण एक साथ ६० लाख सँ बेसी पाठकसभ समक्ष पहुचैत अछि ।
सन्दर्भ सामग्रीसभसंपादित करें
- ↑ Randall Lane returns to Forbes as editor
- ↑ "Consumer Magazines", Alliance for Audited Media, अन्तिम पहुँच फरबरी १०, २०१४।


text:
ग्रेगोरियन क्यालेन्डर
ग्रेगोरियन क्यालेन्डर इस्वी सम्बतमे आधारित क्यालेन्डर छी । ई संसारमे लगभग हरेक ठाममे उपयोग कएल जाएवाला क्यालेन्डर छी। ई जुलियन क्यालेन्डरक रूपान्तरण छी।
ग्रेगोरियन क्यालेन्डरक मूल एकाइ दिन होएत अछि। ३६५ दिनसभक एक वर्ष होएत अछि, मुदा प्रत्येक चारिम वर्ष ३६६ दिनक होएत अछि जेकरा अधिक वर्ष (लिप इअर) कहल जाएत अछि । सूर्यमे आधारित पञ्चाङ्ग हर १४६,०९७ दिनबाद दोहोरैत अछि । एकरा ४०० वर्षसभमे बाटल अछि, आ ई २०८७१ सप्ताह (७ दिन)क बराबर होमएत अछि । अहि ४०० वर्षसभमे ३०३ वर्ष साधारण वर्ष होमएत अछि, जहिमे ३६५ दिनसभ होमएत अछि । आ ९७ लिप वर्ष होमएत अछि, जहिमे ३६६ दिन होमएत अछि । अहि प्रकार प्रत्येक वर्षमे ३६५ दिन, ५ घण्टा, ४९ मिनेट आ १२ सेकेन्ड होमएत अछि । एकरा पोप ग्रेगोरी लागू केनए छल जहिसँ एकर नाम ग्रेगोरियन क्यालेन्डर रहल । एकरासँ पहिने जुलियन क्यालेन्डर प्रचलनमे छल, मुदा ओहिमे त्रुटीसभ भेला कारण हटाएल गएल छल ।


text:
भीड़ जुटाउ राजनीति चमकाउ
एहि मे कतहु दुइ मत नहि जे शिक्षा आ संस्कार केर बल पर स्वाभिमानी छी हम समस्त मिथिलावासी अर्थात् मैथिल। परन्तु ‘अहंता’ केर कारण ‘उच्चताबोधी ग्रन्थि’ तथा ‘लघुताबोधी ग्रन्थि’ केर अति सक्रिय होयबाक कारण हम सब अपन मूल्य-मान्यता आ अस्तित्व प्रति साकांक्ष कम, अपने-अपने बुद्धिक लड़ाई मे बेसी मुग्ध भेल छी। कियो केकरो टोकि नहि सकैत अछि, सब अपनहि बुद्धिक ब्याधि मे बेहाल अछि। शायद एहि दुर्गुण केर कारण मिथिलाक अस्तित्व प्राचीनकाल मे रहल, बाद मे दरभंगा राज, बेतिया राज, बनैली राज, सोनबरसा राज सहित अनेकों गढ़ बनिकय छिटफुट भऽ अन्ततः अपनहि पहिचान केँ अपने धुमिल कय विकृत पहिचान सँ आइ चिन्हल जाय लागल छी। यदा-कदा जे मैथिल पहिचान लेल संघर्षरत अछियो ओकरो समग्र मैथिल समाज सँ कोनो समन्वय नहि छैक। समन्वय लेल एकटा सुनिश्चित ‘नागरिक समाज’, ‘बुद्धिजीवी समाज’, ‘पेशाकर्मी समाज’, ‘सरकारी कार्मचारी समाज’, ‘मजदूर संगठन’, ‘छात्र संगठन’, ‘महिला समाज’, ‘जातीय संगठन’, आदि अनेकों तह (परत) केर सामाजिक-राजनीतिक संगठन केर आवश्यकता छैक से मिथिला वास्ते कतहु अछिये नहि। तखन त जेकरा जेना मोन होइत छैक से अपन डफली अपन राग अलापि रहल अछि, चर्चा मे कोहुना मिथिला बनल अछि बस ततबे बहुत भेल।
देखाबटी केर युग मे ललका, पीरा, केसरिया, हरियरका, तिरंगा, बहुरंगा पट्टा-झंडा फहराउ आ भीड़ कोहुना जुटाउ – एहि भीड़ केँ जुटेबाक वास्ते तरह-तरह के हथकंडा अपनाउ, भ्रष्टाचार केर बढावा दैत लूटल सरकारी धन केर बन्दरबाँट करैत बस देखाबा लेल राजनीतिक नारा लगाउ, बड़का-बड़का भाषण करू…. आध्यात्मिक परिवर्तन नहि अपितु बलात् भौतिक परिवर्तन कथमपि निर्माण कार्य अथवा सार्थक विकास या प्रगतिशील समाज नहि बना सकैत छैक। परञ्च ई युग थिकैक देखाबा करय के से सब कय रहल अछि। जेकरा पास सत्ता छैक ओकरा सरकारी धन लूटय मे सहजता छैक। सरकारी संयंत्र पर ओकर पकड़ बनल छैक, कमिशन के रकम ओकर एजेन्ट मार्फत या सीधे मंत्री क्वार्टर धरि पहुँचेबाक व्यवस्था बनल छैक – लूट सके सो लूट वाली बात छैक। आर जनता एहि लुटेराक लूटल धन केर नोइस मात्र मे अपन मनोरंजन लेल भीड़ मे चलि गेल करैत अछि। ओकरा नहि त नेताक नारा सँ कोनो मतलब छैक, नहिये कोनो परिवर्तन सँ। ओ त अपनहि नसीब पर झखैत रहैत अछि, खाली समय छैक हाथ मे त गोटेक सौ-टकिया नोट आ आबय-जाय के व्यवस्था पर कतहु भीड़ लगा देत। फोटो मे, लाइव मे, वीडियो मे, टेलिविजन मे, सामाजिक संजाल पर, जतय-ततय एहने भीड़ टा देखाय दैत अछि। सार्थक परिवर्तन लेल आ आध्यात्मिक प्रगतिशीलता लेल के? मनन योग्य प्रश्न एतबे टा छैक।
काल्हि ‘ग्रेटर मिथिला एसोसिएशन’ केर मुम्बई इन्चार्ज कुणाल ठाकुर केर एक पोस्ट मे टैग कयल गेल रही, ध्यान गेल। ओ लिखने रहथि जे जनगणना मे मैथिली लिखाउ ताहि लेल किछु अभियानी लोकनि जनजागरण कय रहला अछि आ हिन्दी मे लोक सब केँ समझा रहल छथिन, पुछला पर कहैत छथिन जे हिन्दी मे क्रान्तिकारी जोश उत्पन्न होइत छैक, लोक केँ बुझाबय मे सहजता भेल करैत छैक। मिथिलावाद केँ आमजनक मांग आ मुद्दा सँ जोड़बाक स्थापित सूत्र पर चलेबाक भरपूर प्रयत्न ओ लोकनि कय रहल छथि से सत्ताक लूटल धन नहि अपितु अपन कर्मठ प्रयासक बल सँ, ताहि बातक प्रशंसा हेबाक चाही। लेकिन निरन्तरता केना बनतैक ताहि दिशा मे सेहो लोक सब केँ एहि अभियानी सब सँ बात करबाक चाही। दरभंगाक बाद सहरसा मे सेहो एम्स बनय, एयरपोर्ट पूर्णिया मे सेहो खुलय, पुनौराधाम मे भव्य जानकी मन्दिर बनय, पर्यटन उद्योग मे मिथिला सर्किट हो, भागलपुर सिल्क उत्पादनक वैश्विक केन्द्र बनय, गाम-गाम मे सहतूतक कीड़ाक पालन कय सिल्क उत्पादन बढय, बेगूसराय औद्योगिक राजधानी बनय… कतेको रास मुद्दा पर चलि रहल अभियान जँ सत्ताभोगी राजनीतिज्ञक भीड़ सँ अलग अपन यथार्थ भीड़ संग जनमानस केँ जगा रहलैक अछि त एकर सार्थकता पर सेहो चर्चा करय जाउ। उच्चताबोधी ग्रन्थि आ लघुताबोधी ग्रन्थि मे फँसिकय मिथिलाक अस्तित्व केँ आर बेसी नाश हम सब नहि करी। आलोचना करबाक संग-संग सहयोगक भावना सेहो रखनाय बहुत जरूरी अछि। मैथिली जिन्दाबाद!!
हरिः हरः!!


text:
Nalanda Open Uni. Study Centre Darbhanga me
नालंदा मुक्त विश्वविद्यालय....Nalanda Open University केर अध्ययन केन्द्र दरभंगा मे सेहो खुलि गेल अछि. अध्ययन केन्द्र एमएआर संस्कृत कॉलेज मे खुलल अछि. एहि अध्ययन केन्द्र... स्टडी सेंटर मे बीएड के छोड़ि सभ विषयक पाठ्यक्रमक लेल एडमिशन शुरू भ गेल अछि. एहि ठाम अहां 91 पाठ्यक्रम के लेल एडमिशन करा सकय छी. ओपेन यूनिवर्सिटी मे नालंदा ओपेन यूनिवर्सिटी के फीस सभस कम अछि. एकर संग एहि यूनिवर्सिटी के एकटा बड़का गप्प ईहो अछि जे एहिठाम महिला सभ के फीस मे 25 प्रतिशत के छूट सेहो मिलैत अछि. चूंकि ई स्टडी सेंटर संस्कृत कॉलेज मे खुलय अछि ताहि लेल संस्कृत केर विद्यार्थी सभ सेहो व्यावसायिक पाठ्यक्रम मे नाम लिखा फायदा उठयताह. एहि विश्वविद्यालय के स्टडी सेंटर मुजफ्फरपुर... मोतिहारी... सीवान... बेतिया आओर समस्तीपुर मे पहिने सं अछि. दरभंगा मे इंदिरा गांधी नेशनल ओपेन यूनिवर्सिटी... IGNOU के स्टडी सेंटर सेहो अछि.


text:
नवका- पुरनका लेख सर्च करु...
सकरी बिरौल रेलखंड केर उद्घाटन
रेल मंत्री लालू यादव दिसम्बर के पहिल हफ्ता मे सकरी-बिरौल के बीच बनल नवका रेलखंड के उद्घाटन कs सकैत छथि. ओना ताऱीख के लs क कनि कन्फ्यूजन अछि. एक के होएत कि दु के ? सकरी-बिरौल के बीच रेलखंड पर सभ काज पूरा भs गेल अछि. जकर बाद कई बेर एकर उद्घाटन के खबर आएल मुदा नहिं भेल. ओना एहि बेर उम्मीद अछि जे रेललाइन चालू भs जाएत. रेलमंत्री जहिआ रेलखंड के उद्घाटन करताह उम्मीद अछि ओहि दिन दरभंगा सं पुरी के लेल दरभंगा-पुरी एक्सप्रेस ट्रेन के शुरू सेहो करताह.
सदस्यता लें टिप्पणियाँ भेजें (Atom)